
O , mickle  is  the  powerful  graee,  (liat  lies 
In  lierhs,  plants,  stones,  anci  their  true  qualities ; 

For  nouglit  so  vile,  that  un  tlie  eartli  dotli  live, 

But  to  tlie  eartli  some  special  good  doth  give  ; 

Nor  aught  so  good,  but,  strain’  d froni  that  fair  use, 
Revolts  from  true  birth,  stumbling  on  abuse: 

Virtue  itself  turns  vice,  being  misapplied ; 

And  vice  sometimes  by  action  dignified. 

Within  tlie  infant  rincl  of  tliis  small  flower 

Poison  hatli  residence,  and  medcine  power  J 

For  tliis,  being  smelt,  with  that  part  cheers  each  part; 

Being  tastecl,  slays  all  senses  with  the  heart 

Two  such  opposed  foes  encamp  tliem  stili 

ln  man  as  well  as  herbs,  grace  and  rude  will ; 

And,  where  the  worser  is  predominant, 

Full  soon  the  canter  death  eats  up  that  piant. 

Shakespcare , Romeo  and  Juliet  Act.  II.  Sc.  III. 

Lactuca,  ^isa\  D ioscor.  «3^5a4  s.  Tlieo- 

phr.  et  Galeni  — Gallice:  laitue  — Anglice:  let- 
tuce.  — Italice:  lattuca  — Hispanice:  lectuga  — Da- 
nice:  laktuk  — Polonice:  loczyga  — Germanice: 

Lattich,  Salat. 

Planta  est  classis  Syngenesiae,  ordinis  Polyga- 
miae  aequalis  L.;  secundum  systema  naturale  fami- 
liae Semiflosculosarum  Tourncf.;  Ligulataruni 
Pontederae;  Planipetalarum  Raji;  Synanthera- 
rum  Rich.,  trib.  Cichoracearum  Juss.  et  Yaillant; 
Lactuccarum  C a s s. 

Character  genericus  ab  auctoribus  ita  statuitur : 
Receptaculum  nudum.  Calyx  imbricatus,  cylindricus, 
margine  membranaceo.  Pappus  simplex,  stipitatus. 

Nomen  gerit  a lacteo  quem  planta  vulnerata 
fundit  succo.  Nonnulli  ab  ejus  lac  mulierum  lactan- 
tium augendi  vi  derivant  -y  quae  vero  quum  admodum 
dubia  sit,  illa  etymologia  praeferenda  videtur. 


Lactucae  species  in  officinas  receptae  in  sativas 
discedunt  et  sylvestres,  quarum  has  et  suspectarum 
vel  narcoticarum  nomine  vocatas  hic  tractare  mihi 
proposui. 

I.  Lactuca  viuosa  foliis  aversis  oblongo- 
' v 
lanceolatis  denticulatis  basi  sagittatis  carina  aculeatis, 

infimis  sinuatis. 

Lactuca  sinuata  Forsk. 

i 

Giftiger,  stinkendcr,  starkriechendcr,  wilder  Sa- 
lat,  Sausalat;  — giftiger,  stinkendcr,  wilder  Latticli, 
Giftlattich,  Leberdistel. 

Ha  yne,  I.  47.  — Ic.  pl.  offic.  Dusseld.  sect.  IY. 
t.  22.  Schk.  207. 

Radix  biennis,  caudicalis,  subperpendicularis, 
fibrillas  plurimas  exserens. 

Caulis  erectus,  teres;  primum  solidus,  tum  fis- 
tulosus, ramosus,  paniculatus;  inferne  rubellus,  aculeis 
subulatis  obsitus;  superne  ex  albido  virens,  inermis; 
aeque  ac  tota  planta  succo  albido  lacteo  scatens; 
bipedalis  et  altior. 

Folia  alterna  sessilia,  amplcxicaulia , aversa; 
denticulata,  carinata,  carina  aculeata;  inferiora  ob- 

f 

longo  - lanceolata,  sinuata,  subundulata,  basi  sagittata; 
superiora  integra,  sagittato -lanceolata. 

Flores  compositi,  paniculati  — Calyx  perian- 
thium  cylindraceum,  squamulis  imbricatis,  membrana- 
ceis — Corolla:  composita  imbricata,  uniformis, 
corollulis  multis  aequalibus;  corollulae  hermaphro- 
ditae, monopetalae,  ligulatae-,  truncatae,  quinqnoden- 
tatae  > — 

Stamina:  Filamenta  quinque  capillaria,  bre- 
\ / 
vissima,  antheris  in  tubum  cylindraceum  connatis. 

Pistillum:  germen  ovatum;  stylus  filiformis,  sta- 
minibus aliquantulum  longior,  eminentibus  duobus 
stigmatibus  reflexis. 

Pericarpium:  Achena  solitaria,  oblonga, 

simplex,  compressa,  acuminata,  striata.  Pappus 
plumosus,  stipitatus.  — Semen  achcnae  cavitati  re- 
spondens — Receptaculum  nudum. 

In  Europae,  praesertim  terris  meridionalibus,  in 
Germaniae  locis  montosis,  ruderatis;  ad  muros,  sepes, 
aggeres.  Floret  Julio  et  Augusto  mensibus. 

II.  I jActuca  scariola.  Lactuca  sylvestris  La- 
marck.  wilder  Salat,  Sausalat,  Ackersalat;  wilder 
Lattich,  Waldlattieh,  Zaunlattich,  Feldlattich,  Scariol. 
Hayne,  I.  46. 

priori  ceterum  simillima,  hoc  charactere  specifico  sig- 
nificatur: 

Folia  verticalia  carina  aculeata,  apice  acuta,  basi 
sagittata  runcinato  -pinnatifida. 

t k 

In  Europa  septentrionali  frequens. 


Genus  Lactucae  veteribus  jam  innotuisse,  eorum 
scripta  multis  locis  testantur.  At  nihil  spinosius 
est,  quam  plantarum  species  in  prisca  historia  natu- 
rali omnino  nonnisi  strictius  et  levius  consignatas, 
certae  recentiorum  auctorum  speciei  adaptare,  nihil 
haesitantius,  ita  ut  multi  jam  naturae  scrutatores,  an- 
tiquarum simul  linguarum  peritissimi , frustraneam 
huic  negotio  operam  navarint.  Quod  maximam  par- 

1 


/ 


io  : 

* 

tcm  ct  in  Lactucas  supra  allatas  cadit,  de  quibus  et 
inter  nostros  phytologos  tam  ambiguae  exstant  opi- 
niones, ut  alii,  quorum  sententiam  ct  nos  secuti  su- 
mus, eas  diversas  species,  alii  alteram  alterius  tantum 
varietatem  accipiendam  esse  malint. 

Theophrastus  *),  intelligens  ct  scitus  rerum 
naturae  indagator,  de  planta  nostra  reliquit  delinea- 
tionem, quae,  quod  maxime  dolendum  est,  in  textu 
perquam  corrupto  quasi  latet  aperte.  Duobus  ille 
Lactucam  significat  nominibus,  ita  quidem,  ut  ejus 
ad  sativam  et  sylvestrem,  ^qiSaxlvn  ad  hanc 
tantum  referenda  esse  videatur,  — discriminis  vero 
inter  scariolam  et  virosam  plane  ignarus.  Quae  enim 
de  sylvestri  tradit  utrique  communia  sunt.  — Caulem 
Lactucae  hoc  modo  tangit**)  : »In  quibusdam,  ubi  cau- 
lis enatus  est,  folia  adnasci  consentaneum  est,  ut  lac- 
tucae, ocimi,  apii  et  frumentorum.  Horum  nonnulla 
caulem  primo  laevem , postea  vero  horridulum  et 
quasi  spinosum  gerunt,  ut  lactuca  (>q et 
plantae  spinosae  omnes  etc. ; » ubi  Gaza  simpliciter 
Lactucam  interpretatus  est,  quod  vero  Sprengelius 
ad  virosam  referri  vult.  Alio  loco  ***),  quo  de  hu- 
more aquoso  Lactucae  ita  disserit:  ,,TjyQonjc 
xou  Twr  <5f,  olor,  crixuou  xoXoxurnj?,  q i- 

C axlvijq.u  eadem  intelligi  videtur,  quanquam  inter 


*)  Theophrasti  opera  omnia  ed.  C.  Theophil, 
S c h n e i d e r.  Lips.  1806. 

#*)  Theophr.  hist.  nat,  I,  10.  7. 

**•)  ib.  I.  12,  2. 

olera  est  enumerata;  nam  domesticae  ($q Idaxoe) 
caiiles  ox^Ssuq  xai  sCix^o-ug  tradit  *).  — De  radice  haec 
affert**):  «Brevi  radice  haec  constant:  lactuca, 

portulaca,  brevitatem  dico  et  rectae  et  lateralium. 
Lactuca  vero  lateralibus  caret,  sed  tenues  tan- 
tum fibras  habet,  quamobrem  maxime  simplici  radice 
niti  videtur.»  Et  infra:  «Lactuca  translata  radice 

breviore  quam  sata  est;  illa  enim  ex  lateribus  magis 
germinat,  brevior  etiam  sylvestris  quam  domestica,  et 
superne  plures  in  caules  spargitur.»  — Semen  lanu- 
ginem gerens  describit***)  ( xaxxoaxsqtiaTov ).  — Quid 
L.  sylvestris  a sativa  differat,  egregius  hic  locus  ex- 

— i 

hibet  -i-):  to'  Ss  cp\)WX,ov  PqaftVTtqov  Tyq  Tifieqou  xai  re- 

"htLO-u/xBvov  axar^OTJTCU,  xai  tov  xaliXov  o/Xoioj. 

Succum  acrem  dicit  et  medicamentosum  (Sqitxxiv 
xc u (paQ/i-axtixSij).  — Quae  verba,  etsi  nec  virosae, 
nec  scariolae  characterem  specificum  illustrent,  illi 
tamen,  in  australibus  regionibus  fre  qu  enti  ori , magis 
consentanea  duco.  — t / 

^ I 

Dioscorides  -J-f-)  duarum  Lactucae  specierum 

♦ 

mentionem  injicit,  sativae  et  sylvestris  ($ql8ai  j/ujqoe 
xa l ayqia).  Cujus  sat  dilucidam  descriptionem  hisce 
verbis  comprehendit:  ^ 6s  ayqta  &qidac,  coixe  ttj  ruuiqw 
xa\}XoSt<;T£qa  6c  xai  TOtg  cpuWoii;  ^«uxoTftja  *ta i Icr- 

*)  Theophr,  bist.  nat,  VII,  2.  4. 

*’)  ib.  VII.  2.  9. 

*”)  ib.  VII.  3.  2, 
t)  ib.  VII.  6.  2. 

tt)  Dioscoridis,  opera  ed.  el  latine  vertit  C S pre  ri- 
ga 1.  Lips.  1827.  lib.  II.  c,  26«. 

%voifqa  *.ou  Tqaftx.mqa.  DxaqxoTjcrcu, , *t^a  6e  rip/ 

•"  • ; p, 
^evcriv.  0,uotwrat  <$t'  «ara  jfacrav  vr]v  Sdvu/juv  jU/jjxwrt/  o$-cv 

xai  rov  oxov  aiJTiji ; a^acu  ^tcryo-ucri  tJ  /w;kw5/£iu  etc.  His 
multi,  seil  perperam,  ut  existimo,  scari  olam  designari 
volunt.  Contra  amplius  folium,  caulis  elatus,  et  laticis 
cum  Meconio,  cui  miscebatur,  affinitas  non  obscure  in- 
nuunt, illa  ad  virosam  potius  spectare,  quacum  jam 
junxerunt  Lobelius*)  et  D alechampius  ** ***)). 

Plinius  maximam  partem  Theophrastum 
et  Dioscoridem  secutus  trifariam  affert  Luctucae 
specierum  divisionem.  Quarum  prima  ad  Tlieo- 
phrasteam  illam  in  laticaulem,  rotundicaulem  et 
sessilem  plane  quadrat.  Secunda  a colore  salusque 
tempore  desumpta.  Tertia  denique,  vires  plantae  re- 
spiciens, speciem  continet  ad  Lactucam  virosam  proxi- 
me accedentem.  De  qua  hoc  fere  tenore  loquitur**’): 
»Pessimum  autem  genus  cum  exprobratione  amaritu- 
dinis appellavere  picrida.  Est  etiamnum  alia  distinctio 
atrae,  quae  meconis  vocatur,  a copia  lactis  soj>ori- 
feri,  quanquam  omnes  somnum  parere  creduntur.  Apud 
antiquos  Italiae  hoc  solum  genus  earum  fuit,  et  ideo 
lactucae  nomen  adeptae.»  — Huc  etiam  pertinere 
videtur  alius  locus  -{*)  : «Lactucae  sponte  nascentis  pri- 
mum est  genus  ejus,  quam  caprinam  vocant,  qua  pi- 


*)  Lobe!  ii,  Adversaria  p.  89. 

**)  Historia  generalis  plantarum  t.  II.  p.  74.  Lugd. 
1587. 

***)  Plinii  secundi  hisl.  natur.  libri  XXXYll.  ex 
recensione  Jo  annis  Harduini,  Biponti  1788.  L XIX. 
c.  38 

f)  ib.  XX.  24. 

sccs  in  mare  dejecta  protinus  necantur,  qui  sunt  in 
promptu.»  — Et  infra* *)  characteres  specierum  syl- 
vestrium  notans:  »Comrnunia  autem  sponte  nascentibus 
candor,  caulis  interdum  cubitali  longitudine  et  ipso 
et  foliis  scabritia.  Succus  omnibus  candidus  viribus 
quoque  papaveri  similis.» 

Hactenus  Veterum  Lactucae  svlvestris  adumbratio- 

■ * 

nes  memoratu  dignae.  Quae  enim  Colu  mella, 
Galenus,  et  post  illos  Actius,  Oribasius,  Pau- 

i 

lus  Aegineta  medicique  Arabes  tradiderunt,  a 
prioribus  vix  abhorrent,  ita  ut  tibi  facile  in  animum 
inducas,  eos  Lactucam  scariolam  vel  prorsus  ignorasse, 
vel  cum  virosa  confundentes  utrique  idem  svlvestris 
nomen  indidisse.  Inde  a seculo  demum  decimo  sexto  a 
phytologis  diversae  Lactucae  svlvestris  species  distin- 
ctius describi  coeptae  sunt. 

Dodonaei,  Fuchsii  et  Mati  hio  Ii**)  Lac- 
tuca svlvestris  strictius  quidem  delineaia,  figuris 
tamen  expressis  illustratur,  ut  facile  L,  virosa  co- 
gnoscatur, nisi  quod  folia  plus  justo  sint  conferta  nec 
non  inferiora  integra  desiderentur , quae  vero  forsan 
in  planta  adulta  vix  jam  adsunt. 

Dalechampius  ***)  Lactucae  svlvestris  verae 
nomine  scariolam  nostram  accuratissime  hoc  modo 
depingit:  »Radice  est  digiti  minimi  crassitudine,  can- 

dida, fere  semper  contorta,  paucis  libris  capillata, 
succi  lactei  plena.  Folia  circa  radicem,  antequam  in 


¥)  ib.  XX.  26. 

**)  Hisl.  gen.  piant,  t.  11.  p.  76. 

*4*)  ib.  p.  77. 

caulem  assurgat,  humi  jacent,  Lactucae  similia,  in 
ambitu  crenata,  sed  non  sinuosa,  dorso  acu- 
leato. » — »F olia  caulina  bifida  in  summo  tripar- 
tita, figura  nonnihil  ad  triphyllum  acce- 
dente. Flos  est  luteus  Lactucae.  Totius  plantae 
sapor  insigniter  amarus  est.» 

C.  Bauhinus*)  inter  species  sylvestres  duas 
dignoscit,  alteram  costa  spinosa  (L.  scariola)  quam, 
perperam  quidem,  Theophrasti,  Dioscoridis  et 
P1  ihii  sylvestrem  ducit  — alteram  odore  viroso  (L. 
virosa). 

Jam  ad  Linnaeum  gradum  faciam.  Tantum 
vero  abest,  ut  huic  rei  tenebris  circumfusae  lucem 
affunderet,  ut  novas  potius  difficultate  sadderet,  L.  vi- 
rosam et  scariolam  statuendo  quidem,  sed  non  apte 
inter  eas  distinguendo.  Illius  enim  specificum  characte- 
rem quum  in  foliis  adversis  s.  horizontalibus,  hujus  vero 
in  aversis  s.  verticalibus  poneret,  principiis  philosophiae 
suae  botanicae,  quod  valde  mirandum  est,  parum  con- 

i 

stantem  se  praestitit,  in  qua  vocularum  illarum  singulam 
quamque  certa  definiens  notione  characterem  specificum 
afolionim  directione  desumendum  esse  omnino  negat. 

Alb.  de  Haller**)  Lactucam  foliis  semipinnatis 
nervo  spinoso  et  foliis  ovatis  patulis  nervo  spinoso 

f 

L.  scariolac  et  virosae  respondentes,  amplius  descri- 


*)  C.  Hauhini,  Finax  theatri  botanici.  Basii,  1623. 
pag.  124. 

**)  Alb.  de  Haller,  hist.  stirpium  indigenarum 
Helvetiae.  T.  II.  p.  T. 

* \  *  * 

bit,  veritus  tamen,  ut  satis  diversae  sint.  Eidem  sen- 
tentiae Ger ardus  *)  insigniter  favet.  Quibus  vero 
repugnat  illud  a Kochio  Gnadovicnsi  **)  observatum. 
Lactucae  enim  scariolae  jam  per  duodecim  annos  in 
horto  suo  propagatae  quum  virosam  intersevisset, 
utramque  simul  laete  vigentem  ac  in  typo  suo  per- 
manentem vidit,  et  ne  semel  quidem  evenit,  ut  alte- 
rius folium  alterius  formam  indueret. 

Utra  Lactucae  specie  usus  sit  Collinus,  proxi- 
mi  sacculi  exeuntis  medicus  Vindobonensis , qui  pri- 
mus plantam  nostram  ab  oblivione  haud  merita  vin- 
dicavit, parum  exploratum  habemus.  Ille  enim  vir 
libello  cuidam  de  Lactucae  sylvestris  viribus  conscrip- 
to ***)  tabulam  adjecit,  quae  plantam  exhibet  Lactucae 
virosae  nomine  designatam.  Murray  -J-)  et  Win- 
t e r 1 -{*-{-)  depictam  quidem  plantam  pro  L.  virosa  ac- 
cipiunt, adhibitam  vero  fuisse  a Collino  L.  scario- 
lam  putant.  A quibus  dissentit  H a h n e m a n n 
virtutes  therapeuticas  a Collino  allatas  ad  L.  viro- 


¥¥)  ib.  p.  8. 

*)  Hayne,  13esclireibung  u.  Abbldgn.  der  Arznei- 
pflanzen,  T.  I.  p.  47. 

*¥)  Henrici  Josephi  Collini,  Lactucae  sylvestris 
contra  hydropem  vires  s.  Observationes  circa  morbos 
acutos  et  chronicos  factarum  pars  VI,  Vindob.  1780. 
p.  IX. 

***)  J.  A.  Murray,  Apparatus  medicaminum.  Vol.VL 
Gott.  1792.  p.  13. 

f)  WinterI,  Index  horti  botanici  Pest.  1788. 

t t)  Hahnemann,  Apothekerlexicon.  I.  p.  360. 

sam  referens»  Ac  mihi  quidem  tabulam  istam 
accuratius  inspicienti  folia  r u n ci  n a t o - p i n- 
n a 1 i f i d a , quae  Collinus  sinuato  - laciniata 
describit,  tam  manifesta  apparuerunt,  ut  L.  scariolam 
tam  depictam,  quam  in  usum  vocatam  esse  mihi  per- 
suasum sit.  Nec  est,  quod  L.  scariolae,  quam  vulgo 
nec  immerito  quidem  quoad  vires  alteri  speciei  infe- 
riorem esse  dicunt,  virtutibus  medicis,  morborum  hi- 
storiis adjectis  luculentissime  comprobatis,  sententia 
nostra  frangatur,  si  id  tantum  respiciatur,  largissima 
drachmarum  duarum  triumve  per  diem  dosi  illas  ef- 
fectas esse,  quum  parem  L.  virosae  dosin  vix  impune 
aegroto  propinare  licuisset.  Ceterum  denique  ipse 
Collinus  in  plantae  specie  definienda  parum  sibi 
consensisse  videtur,  quum  in  synonymis  afferendis  L. 
sylvestrem  odore  viroso  Bauhini  cum  L.  foliis  se- 
mipinnatis  Halleri  et  scariola  Lin  n.  comparans,  nar- 
cotico praecipue  odore  se  commotum  pro  virosa  eam 
habuisse  ingenue  fateatur. 

Postea  quoque  ad  nostros  usque  dies  harum 
specieruin  accuratior  distinctio  justo  plus  neglecta 
est,  ac  summo  quidem  medicinae  praeticae  damno. 
Nam  Lactuca  scariola  loco  virosae  adhibita  quum 
s^epe  medicorum  exspectationem  falleret,  hujus  quo- 
que famae  macula  quaedam  adspersa  est. 

II.  DE  EXTRACTO  LACTUCAE  VIROSAE  ET 

SCARIOLAE. 

Hoc  vel  Lactucarii  nomine  (quod  alii  vero  Ex- 
tracto Lactucae  sativae  soli  vindicari  volunt)  signifi- 

I 

catur : 

1.  Succus  lacteus,  quo  omnes  utriusque  speciei 
partes  scatent,  aere,  sole  vel  calore  spissatus.  (Suc- 
cus Lactucae  exsiccatus  D un  c a n).  Quem  ad  finem  iis 
praecipue  utuntur  plantis,  quae  florescentes  in  locis 
arenosis  et  apricis  crescunt.  Notissimae  illius  eli- 
ciendi  methodi  hae  sunt: 

a)  Alii  caulem  ad  pedis  circiter  altitudinem  evec- 
tum leviter  incidi  volunt. 

b)  Alii  plantae  apicem  pollicis  longitudine  rese- 
cari proponunt. 

Succum  ex  ostiis  vasorum  lactiferorum  prostil- 
lantem  et  planum  vulneratum  inducentem,  gossypio 
spongiave  recipiunt,  ac  vel  receptum  exprimunt,  vel 
in  quam  postridie  vertitur  crustam  cum  exigua  cau- 
lis parte  sectionibus  transversis  abscindunt.  Quod 
eadem  in  planta  singulis  quibusque  diebus  repetunt. 

Quae  methodi  jam  V eteribus  *)  notae  et  recen- 
tioribus  temporibus  a medicis  Anglorum  Coxe, 
Duncan,  Young  al.  et  Francogallorum  Probart, 
Fran^ois,  Lai  an  de  al.  ad  Lactucarium  e Lactuca 
sativa  parandum  in  usum  vocatae,  nunc  ad  nostras 
quoque  species  translatae  sunt. 


*)  Theophr.  hist.  p.  IX.  3,  2, 

Schiitz  *)  caulis  magnam  pariem  defoliati  epi- 
dermidem cultri  acuti  multis  punctionibus  vulneravit 
succumque  exsiccatum  postridie  leviter  abstulit.  Quo 
per  biduum  continuato,  Extracti  Lactucae  virosae 

56  gr.  et  scariolac  23  gr.  obtinuit.  — Ceterum  plan- 

\ • 

tae  florere  pergentes  matura  semina  protulerunt. 

Voget**)  paullo  ante  florescentiam  vel  ejus 
tempore  multis  sectionibus  transversis  caulem  incidit, 
ita  ut  succus  in  vitrum  emarginatum  vulneri  submis- 
sum deflueret.  Tali  modo  octo  dierum  spatio  plurcs 
Extracti  Lactucae  virosae  uncias  acquisivit. 

Recens  ejusmodi  succus  est  albidus,  lentus;  paul- 

lum  causticus,  ut  levem  in  cute  inflammationem  efli- 

\ 

ciat;  sapore  acri -amaro;  odore  nauseoso  - narcotico, 
praesertim  in  L.  virosa.  — Ad  aerem  siccatus  mox 

flavo-fuscus,  opacus,  friabilis  evadit  : digitis  tactus  ni- 

* 

grescit.  Humores  attrahit  ex  aere. 

c)  Alii,  caule,  cui  medulla  ablata  est,  et  foliis,  vel 
tota  planta  in  mortario  contusis  succum  exprimi,  tum 
filtrari,  filtratumque  leni  calore  28°  haud  excedente  con- 
spissari praescribunt. 

Collinus  ***)  extractum  suum  ita  paravit:  Suc- 

cus ex  recenti  planta,  anthesi  vicina,  expressus  et  per 
nychthemcrum  loco  frigido,  ne  fermentescat,  servatus 
decantatur.  Postquam  ebullivit  per  .aliquot  mo- 
menta, colatur  et  ope  albuminis  ovorum  et  trajec- 


*)  Buchner  Repertorium  Bd,  15.  St.  2,  p.  213. 

**)  Geiger  Magazin  fur  Fharmacie  Bd.  26.  p.  320. 

*’*)  Collinus  1.  1.  cf.  Murray  1.  1. 

<ionc  per  pannum  laneum  depuratur.  Dcin  leni  igne  ad 
dimidium  evaporatur,  ab  igne  remotus  et  refrigeratus  se- 
cunda vice  albumine  ovorum  post  brevem  coctionem  addi- 
to, per  pannum  Irajicitur  et  clarior  redditur;  leni  de- 
nique calore  in  extracti  spissitudinem  densatur.  Ejus- 
modi extractum  haud  raro  spiculis  salinis  micat.  Ideo 
autem  depuratio  tam  sollicite  peragitur,  ut  particulae 
terreae  salinas,  in  quibus  summa  vis,  obvelantes,  plu- 
rimam partem  auferantur.  — Succus  tota  ex  planta 
expressus  colorem  praebet  c viridi  nigricantem,  odo- 

* t 

rem  magis  herbaceum,  quam  narcoticum;  saporem 
amarum.  .» 

2.  Plerumque  autem  illo  nomine  comprehenditur 
spissatus  succus  lacteus  in  spiritu  vini  diluto  solutus 
(Tinctura  Lactucae)  iterumque  inspissatus  (Ex- 
tract.  succi  Lactucae  spirituosum  Dunc.) 
Huc  praecipue  pertinet  Extractum  Lactucae  virosae 
secundum  recentissimam  Pharmacopoeae  Borussicae 
editionem  paratum,  quod  exclusis  principiis  omni  vi 
destitutis,  ut  materia  albuminosa  et  amylo,  efficaciora 
tantum  continet. 

Succi  recentis  examen  chemicum  a Klink*)  in- 
stitutum haec  docuit:  Charta,  lacca  caerulea  tincta, 

rubefacta  reddebatur.  Acidis  et  spiritu  vini  coagu- 
latur. Aqua  superinfusa  primum  lactea  evadit,  tum 
paullatim  in  solutionem  ex  rubro  fuscam  mutatur , sat 
magna  parte  praecipitata.  Qua  in  solutione  ferrum 


*)  Klink  Dissertatio  sistens  Lactucae  sativae  et  viro- 
sae analysin  chemicam.  Kiliae  1820. 

muriaticum  oxy datum  praecipitatum  deponit  coloris  viri- 
descentis, ferrum  sulphuricum  oxydatum  e rubro  fusci 
hydrargyrum  nitricum  oxydatum  rubicundi  largissimi, 
cuprum  sulphuricum  e nigrogrisei.  Kali  carbonicum  tur- 
bationem quidem  nullam  effecit,  sed  colorem  tantum- 
modo paullo  vegetiorem  reddidit.  — Succi  lactei  extrac- 
tum aquosum  concentratum  fulvi  coloris  odorem  su- 
um virosum  coquendo  plane  amisit.  Perparum  albu- 
minis coagulabatur. 

Aqua  supra  succum  destillata  odorem  virosum, 
saporem  ingratum  exhibuit;  sed  acidi  cujusdam  nul- 
lum vestigium  prodidit. 

Succus  e tota  planta  expressus  haec  sub  analysi 
chemica  praebuit.  Qui  postquam  plumbi  acctici  et 
cupri  sulphurici  ope  praecipitatus  erat,  hac  conjun- 
ctione aqua  hydrosulphurata  decomposita  et  ita  me- 
tallis sulphuratis  separatis,  tum  decantatus  et  ad  cry- 
stalli sationem  usque  evaporatus,  exhibuit  acidum 
quoddam  peculiare,  quod  vocabat  lactucicum.  Hoc 
acidum  maximam  quidem  cum  acido  oxalico  si- 

I — 

militudinem  exhibens,  hoc  valde  ab  illo  differt, 
quod  in  solutione  ferri  muriatici  oxydati  liquore 
ammonii  caustici  quam  maxime  neutralisati  sat 
largum  praecipitatum  viride  efficeret,  cjusque  in  cu- 
prum sulphuricum  reactio  multo  esset  evidentior  et 
coloris  fusci,  tandem  cum  niagnesia  sal  formaret  dif- 
ficile solutu. 

Octo  grammata  succi  lactei  inspissati  contine- 
bant : 

partium  in  aqua  solubilium  (materiae  amarae,  gummi, 
albuminis,  acidi  lactucici,  calcariae  et  magnesiae  lactu- 
cicae,  nitri)  ....»••••  4,1 

cerae  0,7 

resinae  siccae  (odoris  in  com- 
bustione suavis  aromatici)  0,6 
resinae  elasticae  . . . . 1,8 

liquoris 0,8 

Trommsdorff*)  oleum  foetidum  ei  inesse  af- 
firmat. A quonam  principio  Lactucae  virosae  vis 
narcotica  pendeat  et  quaenam  ejus  cum  scariola  sit 
ratio,  quum  in  illa  ut  narcoticum  principium  probe- 
tur, nondum  contigerit,  haec  vero  analysi  chemica 
hucusque  omnino  careat,  certi  nihil  proferri  potest. 
Quo  fit,  ut  effectus  causam  materia  extractiva  pecu- 
liari modo  mutata  contineri  judicent.  Cui  sententiae 
id  maxime  favet,  quod  illa  demum  aucta  simulque 
planta  ad  maturitatem  provecta,  succus  antea  muco- 
sus et  dulcis,  quo  alia  Lactucae  species,  nimirum  sa- 
tiva, alimentum  gratissimum  fit,  pravam  indolem  ac- 
quirat. Pcretti**)  a gummi  resina  et  saporem  ama- 
rum, et  narcoticam  qualitatem  derivari  vult. 

HI.  EXPERIMENTA  QUAEDAM  CIRCA  LACTU- 
CAE VIROSAE  ET  SCARIOLAE  IN  ANIMALIA 

VIM. 

\ - * 

Priusquam  vero  ad  ea  proferenda  accedamus, 
quae  experimentis  circa  utramque  Lactucam  factis 

*)  Journal  Bd.  XVI.  p.  361. 

**)  Vergi.  Hiinefeld  Lehrbucli  der  polizeilich - ge- 
riehtlichen  Cbenjie.  Berl.  1832  p.  ;>08. 

cognita  habeamus,  pauca  quaedam  de  modo  ac  ra- 
tione, quibus  hic  usi  sumus,  praemittere  e re  videtur, 
quum,  nisi  legibus,  ad  quas  omnia  infra  exponenda 
pertineant,  bene  perspectis,  verum  judicium  ferri  non 
possit.  Quodque  autem  venenum  corporis  locum 
quemquam  seu  organon,  seu  systema  laedere  nobis 
persuasum  est.  Quodsi  igitur  affectionem  generalem 
eam  dicamus,  in  qua  omnium  organorum  et  systema- 
tum complexus  via  primaria  actionem  sequatur  a nor- 
ma alienam,  morbum  veneno  productum  primo  loca- 
lem tantum  esse  necesse  est,  quo  vel  organismi  de- 


structio efficiatur,  vel  affectione  generali  secundaria 
excitata,  aut  vita  tollatur,  aut  noxio  superato  et  crisi 
quadam  remoto,  sanus  valetudinique  aptus  restituatur, 
status.  Jam  vero  a provectis  morborum,  quorum 
fons  venenum  in  corpus  exceptum  habendus  est,  sta- 
diis recedamus,  id  tamen  contendimus,  in  veneni  vir- 
tute perpendenda  primarium  et  localem  effectum  assi- 
dua diligentissimaque  contemplatione  et  esse  dignum, 
et  inter  omnes  judicari.  Secundaria  enim  symptomata  li- 
cet ad  ipsam  artem  medicam  magis  redundent,  tamen, 
quando  integram  veneni  vim  cognoscere  interest,  minoris 
sunt  momenti.  Huc  accedit,  quod  in  his  indagandis  tanta 
occurrat  turba  rerum  alienarum,  quas  vix  computes 
raroque  investiges,  ut  ob  has  ipsas  difficultates  judi- 
cium nostrum,  cui  in  perscrutandis  rerum  naturalium 
effectibus  prudentiam  religiosissimam  serrare  antiquis- 
simum habere  debemus,  constantia  atque  veritate  non 
mediocriter  deficiat,  ideoque  quum  rarissime  et  be- 
nignissima tantum  fortuna  ab  omni  parte  probatum 

se  praebeat,  literac  majori  aliquo  profectu  vix  ornen- 
tur. Quis  enim  nostrum  ea,  quae  ex  ipso  veneno 
sumto  prodeunt,  ab  illis  discernere  poterit,  quae  ab 
aliis  rationibus  semper  variis  et  mutabilibus  ut  indo- 
le, aetate,  sexu,  plethora,  paraesthesi  aliisque  ejus- 
modi proficiscantur.  Neque  omittendum  est,  ejusmodi 
experimenta,  quod  mox  ostendemus,  in  solis  anima- 
libus versari,  nec,  nisi  rarissimis  casibus  et  fortuna 
mire  arridente,  ut  vel  unum  experimentum  in  homi- 
nibus fiat,  contingere.  Itaque  eo  cautius  ratioci- 
nandum erit,  quo  minore  sollertia  in  ipsissimam  ani- 
malium observationi  nostrae  propositorum  naturam 
penetravimus.  Quod  vero  in  nostra,  qualis  adhuc 
fuit,  toxicologia  plane  neglectum  videmus.  Quid  de- 
mum comperimus,  nisi  ad  summum,  post  quot  horas 
veneno  hausto  animal  mortuum  sit?  quomodo  ani- 
mam egerit  quibusque  angoribus  cruciatum?  Quod 
organon  sanguine  vacuum,  quod  refertum  inveniatur? 
Quae  profecto  ei  soli  sufficiant,  qui  de  singulis  observatio- 
nibus casu  oblatis  curet;  scientiae  vero  legibus  eas- 
dem cedere,  minime  vides.  Ista  enim  aeternum  pos- 
tulat ac  firmum  principium,  specie  quidem,  ut  natura 
ipsa,  mutabile,  genere  tamen  unum  idemque  scinpcr. 
At  quanquam  talis  principii  constituendi  difficillimum 
est  et  arduum  opus  ut  una  sententia  sexcentis  expe- 
rimentis tantum  comprobetur,  mortalium  nemo  Isi- 
dis velamen  plane  detrahere  valet,  nec  mentitur  fa- 
bula, cum  mortem  sortiri  qui  talia  tentet,  nimirum 
omni  veritatis  et  sapientiae  securitate  amissa.  Nonne 
igiiur  quemque  Icari  fatalis  dies  manet,  qui,  nimis 
ardua  hominique  denegata  consectatus,  ad  phantas- 

matum  aufertur  domicilium;  ingeniosus  quidem,  at 
nihil  veram  promovens  scientiam. 

Quare  ut  experimenta  venenis  ad  artis  doctrinae- 
que modum  instituamus,  necessarium  nohis  videtur, 
viam  persequi  hanc: 

I.  Animalis,  de  quo  pericula  facturi  simus,  na- 
turam quam  accuratissime  cognoscamus,  quod  ita 
assequimur : 

1.  Classis,  ad  quam  nostrum  pertineat,  proprieta- 
tes perscrutemur  et  praesertim  eas,  quae  ad 
rem  nostram  spectant,  quocirca  ad  corporis  sy- 
stemata et  reagendi  facultatem  animum  adver- 
tamus. 

2.  Animalis  ipsius  singularem  conditionem  et  ha- 
bitum, quantopere  possimus,  exquirere  conemur. 
Quod  circa  antequam  ad  experimenta  aggredi- 
aris, per  aliquot  dies  animal  observes  oportet, 
ejusque  mores  tibi  innotescant.  Neque  aetatem, 
morbos,  quibus  prius  animal  laborasset,  partus 
etc.  latere  fas  esse,  neminem  fugit. 

II.  V enenum  quam  purissimum  ab  animali  su- 

i 

matur  et  ita  instruatur,  ut  diutissime  cum  viribus 
humoribusque  simplicibus  et  organicis  pugnet.  Ideo 
praecepta  observes  haec: 

X.  Utaris  semper  praeparatis,  qualia  purissima  in- 
veniuntur vel  proferuntur.  Quamobrem  plantas, 
quarum  vis  in  animalium  fabricam  exploranda 

est,  recentes  adhibendas  esse  existimo.  Quan- 

' \ 

quam  autem  eodem  modo  cum  Lactuca  agere 
in  animo  erat,  tamen  quum  lloris  tempus  prae- 


\ 

terlapsum  esset,  succum  plane  purum  et,  ut 
infra  describam,  conspissatum  adhibui. 

2,  Praebeas  animali  pridie  paullum  et  quatuor  vel 
quinque  horis,  antequam  venenum  offers,  nihil 
alimenti.  Qua  re  certus  sis,  quin  venenum  ven- 
triculi contentis  aliis  secernatur. 

3.  Bibat  aquam  destillatam. 

III.  V encnum  celerrime  et  rite  infundatur. 

Ad  veneni  v ero  effectus  comperiendos  et  vivi  ani- 
malis inservit  observatio  et  mortui  sectio.  Utraque 
summi  est  momenti  et  sese  invicem  explet.  Ne  ta- 
men hic  inter  symptomata  primaria  et  secundaria  dif- 
ferentiam ncgligas. 

Mortem  scmper  adduci  secundariis  symptomati- 
bus mihi  persuasum  habeo,  neque  acidum  borussicum, 
quod  venenum  maxime  praesentaneum  extemplo  ne- 
cat, excipio.  Ubi  enim  antidotus  existit,  effectus  se- 
cundarii ope  vita  servari  posse  debet.  Neque  Ammo- 
nium  causticum  hoc  non  praestare  adversus  illud  aci- 
dum, satis  probarunt  exempla,  quae  de  felibus  insti» 
tuebant.  Nihilominus  effectus  primarii  majoris  sunt 
momenti  et,  quoniam  integerrimi  sunt,  certissimi. 
Itaque  eorum  observationem  magni  me  non  sine  jure 
meo  aestimare  puto,  quin  etiam,  ut  eorum  cognitione 
toxicologia  optime  fundetur  fore  spero.  Triplici  vero 

modo  illi  explorari  possunt: 

% 

1.  Symptomatibus,  quae  vivum  animal  profert. 
De  quibus  mox  infra. 

. 2.  Sectione  animalium  eorum,  quae  duobus,  vel 
tribus  et  pluribus,  secundum  veneni  diversitatem,  ho- 

ris,  interdum  etiam  paullo  post  necata  sunt.  Ut  vero 
celerrime  interficiantur,  neque  agonia  diutiore  obser- 
vatio turbetur,  hoc  modo  ago:  animalis  caput  majore 
minoreve  securi  acutissima  a trunco  sejungo  et  filum 
ferreum  candens  per  medullam  spinalem  extemplo 
perduco.  Ilac  enim  ratione  omnes  functiones  et  ani- 
males  et  vegetaiivae  subito  tolluntur,  antequam  mor- 
tis dimicatio  aliquid  perturbet  et  deforme  reddat. 
Sectio  statim  instituitur. 

3.  Sectione  animalis  veneni  effectu  mortui.  Quam 
primis  post  mortem  horis,  omnibus  cautelis  adhibitis, 
instituo. 

Jam  vero,  quod  ad  symptomata  in  vivo  animali 
apparentia  attinet,  omnia,  vel  quae  levissimi  videntur 
momenti  ex  anatomico  quodam  ordine  statim  notan- 
tur. Quo  facto  id  protinus  ago,  ut  ea  ad  physiolo- 
giae principia  explorata  referam,  et,  quae  inde  se- 

l 

quantur,  colligam.  Neque  infitias  ibo,  hanc  viam  non 
sine  magnis  temporis  atque  operae  sumtibus  iniri 
posse.  Omnes  enim  ad  veritatem  accessus  sunt  ar- 
dui gradumque  velocem  spinae  retardant.  Praestat 
vero  vel  unum  verbum,  veri  adhuc  ignoti  aut  recon- 
diti signum  atque  interpretem  protulisse,  quam  sex- 
centies usum  esse  vocabulis  sonantibus  quidem,  quin 
interdum  sonoris,  at  ineptis  nilque  valentibus,  quae 
quasi  vasa  judices  idearum,  nulla  experientia  firma- 
tarum. 

Praecepta,  quae  modo  nobis  statuimus,  quoad 
fieri  potuit,  iu  Lactucam  quoque  transferre  conati  su- 
mus. Quam  vero  quum  multifariam  experiremur,  ta- 

mcn,  quo  minus  fructus  uberiores,  qui  desiderium  no- 
strum explerent,  caperemus,  temporis  angustiis  impe- 
diti sumus. 

Ut  Lactucae  praeparata  quam  purissima  accipe- 
remus, hac  methodo  usi  sumus.  Extractum  secundum 

. ! . . ' 
novissimam  Pharrmacopoeae  borussicae  editionem  pa- 
ratum quum  liquidius  sit,  quam  quod  in  pilularum 

* 

formam  redigi  possit,  in  balneo  arenae  mediocriter 
calefacto  inspissatum  in  pilulas  grani  unius  confor- 
mandum curavi.  Quas  tamen  primo  integras  adhibi- 

I 

tas  deinde  ex  causa  infra  afferenda  pulvere  radicis 
Althaeae  obiter  conspersi.  Pilulae  hac  formula  com- 
positae sunt. 

ij?  Extr.  Lactuc.  viros.  5j. 

Pulv.  hb.  Lactuc.  viros.  5ft. 
in.  f.  1.  a.  pii.  num.  lx. 

I).  atl  Seat. 

\ 

Pilularum  intrudendarum  ratio  haec  erat.  In  os 
animalis,  maxillis  per  socium  distentis,  ope  cochlearis 
lignei,  instrumento  illi  a Daviele  nomen  ducenti 
similis,  sed  aliquantulum  majoris  pilulae  ingereban- 
tur. Quae  quum  primum  ad  imas  fauces  pervenisset, 
specillo  ansato  adhibito  detrudebantur.  Quo  facto 
animal  per  aliquot  sexagesimas  horae  partes  sustine- 
batur, ut  videremus,  num  nauseosum  cibum  vomeret. 
Tum  animali  rursus  in  caveam  incluso,  extemplo  sym- 
ptomatibus observandis  me  accingebam. 

I.  EXPERIMENTA  CIRCA  LACTUCAM  SCA- 
RIOLAM  INSTITUTA. 

Experimenium  primum. 

Duae  Linariae  virides  totidemque  Loxiae  pyrrhulae 
ntriusque  generis  mas  ei  femina,  pullae  et  alacres, 
biduo  ante  experimentum  in  cavea  vasta  in  cubiculo 
meo  suspensa  calore  10  — 15°  R.  observabantur.  Ali- 
mentum e solito  constabat  pabulo  et  aqua  destillata; 
excretiones  alvinae  plane  normales.  Hora  quinta  ve- 
spertina singulis  Extracti  Lactucae  scariolae  grana 
duo  modo  supra  allato  intrudebantur.  Quod  nisi 
violentia  aliqua,  sicut  in  talibus  animalculis  exspec- 
tandum erat,  adhibita  fieri  potuit,  praesertim  quum 
pilulae,  muco  cavi  oris  immixtae,  viscidae  et  gluti- 
nosae redderentur.  Operatione  absoluta  animalcula, 

nimia  credo  vexatione  fessa,  quiete  agunt;  posthac 

\ 

vero  alacriter  et  'laete  circumvolant,  ita  ut  ne  vesti- 
gium quidem  effectus  jam  praesentis  conspicere  pos- 
sem. Corporis  calor  nequaquam  auctus.  Quo  per- 
ipotus,  sub  decimam  lioram  vespertinam  eandem  dosin. 
porrexi,  sed  iterum  mihi,  ultra  duodecimam  ho- 
ram observationem  continuanti,  effectu  conspicuo  nul- 
lo. Postridie  vero  hora  septima  matutina,  quum  in 
eadem  conditione  versarentur,  eadem  dosis  reiterata 
est.  Simul  cibus  iis  ademtus,  potus  permissus.  De- 
cima denique  hora  vivacitate  manifeste  imminuta  sat 
quiete  in  caveae  angulis  consident.  — Quod  ambi- 
guus pabuline  inopiae,  an  Lactucae  effectui  tribuerem, 
pabulum  iis  objeci.  Cujus  quidem  aliquantulo  vcscun- 

iur,  sed  in  eadem  tranquillitate  perseverantes,  ac  de 
se  invicem  et  rebus  externis  parum  vel  nihil  sollici- 
tae. Sponte  nullo  modo  moventur,  nec  si  tangendo 

I 

eas  coegeris.  Talis  rerum  conditio  usque  ad  vespe- 
ram, qua  omnis  motus  expertes  apparent.  Neque  iis 
pabulum  quaerendi  cupiditas  inest.  Hora  octava  ve- 
spertina Linaria  f.  sine  ^lllo  convulsionum  signo  pla- 
cide  exspirat.  Loxiae  haud  libero  amplius  gaudentes  / 
ingressu,  vacillant  leviterque  in  latus  dolabuntur. 
Tandem  altera  post  horam  octavam,  altera  hora  no- 
na et  dimidia  tranquille  moritur.  Linariam  m.  per 

# ■> 

noctem  emortuum  distortis  pedibus  lateri  incumben- 
tem prima  luce  inveni. 

Cadavera  haec  nobis  observanda  tulerunt. 

1.  Lin  ar ia  m.  Musculi  non  nimis  rigidi;  sugilla- 

i 

tiones  nullae.  Intestina  cibis  faecibusque  satis  plena. 

In  ventriculo  non  admodum  rubro  extracti  duo  fere 
grana  supererant.  In  intestini  tenuis  duobus  locis 
stricturae  aliquot  spasticae,  de  quarum  vi  ambiguus 
haereo.  Pulmones  pallidi,  potius  collapsi,  quam  ni- 
mis distenti.  In  saccis  pleurae  nihil  abnorme.  Cere- 
brum, praesertim  pars  ejus  anterior,  mirum  in  modum 
sanguine  turgebat,  ita  ut  vasis  minutissimis  rubre 
tincta  appareret.  Attamen  major  sanguinis  extrava- 
sati  locus  mihi  obviam  non  venit.  Cerebellum  et 

t 

medulla  spinalis  a norma  non  recedunt,  si  exceperis, 
quod  pars  hujus  sacralis  rubore  quodam  sanguineo 
conspicua  esset. 

Linaria  f.  Corporis  prorsus  eadem  conditio, 
intestinum  stricturam  non  exhibet.  Ventriculo  ex- 

1 l'  ' 

tracti  granum  fere  integrum  inest.  Pulmones  collap- 

si;  in  saccis  pleurae  nihil,  quod  a norma  abluderet. 
Cerebrum  majore,  quam  in  masculo,  sanguinis  copia 
refertum.  Status  congestivus  in  corporibus  quadri- 
geminis manifestissimus.  Plurimis  medullae  spinalis 
locis  punctula  sanguinea  supra  descripta,  sed  et  hic 
sanguinis  extravasati  nullum  vestigium.  Ceterum,  quod 
sit  memoratu  dignum  non  inteni. 

Loxia  m.  Intestini  nulla  strictura.  Ventriculus 
sat  exsanguis.  Organa  uropoetica  et  genitalia  mor- 
bosi nihil  praebent.  Pulmones  collapsi.  Cor  tamen 
dextrum  multo  sanguine  atro  distentum  et  aliquantu- 
lum prominens.  Cerebrum  rubore  insigne;  consi- 
stentia naturali  submolli.  Cerebellum  sanguine  carens 
potius  quam  abundans.  Pari  modo  corpora  quadri- 
gemina , medulla  oblongata  et  spinalis.  Hujus  in 
ganglio  cervicali  aliquantulum  sanguinis  extravasati 
detexi. 

Loxia  f.  In  universum  fere  eadem.  Sacci  vero 

- % 

pleurae  tumentiores.  In  intestino  tenui  duae  strictu- 

. 

rae.  Hepar  sat  magnum,  sanguine  scatens.  Intestino 
recto  parum  faccium  aquosarum  inerat. 

Animalculorum  musculi  laete  rubri.  Venae  atro- 
rubro  sanguine  turgidae. 

In  experimentis  modo  memoratis  quum  id  ne- 
glexissemus, ut  animalia  secerneremus,  quo  singulo- 
rum excrctioncs  alvinas  observandi  facilior  fuisset  co- 
pia, ad  haecce  pericula  aggressi  sumus. 

E x p e r i in  entum  secun  d u m. 

Passerculi  domestici  quatuor  per  triduum  mica 
panis  albi  et  aqua  destillata  alebantur.  Animalcula 
alacerrime,  sed,  ut  fert  eorum  natura,  sibi  invicem 

infestissime  se  gesserunt,  ita  ut  alteri  alteros  morsi- 
bus vulnerarent.  Quorum  singulis  hora  octava  ma- 
tutina Extracti  Lactucae  Scariolae  grana  sex  intrusa 
sunt.  Ad  meridiem  usque  alacritatem  liaudquaquam 
mittentes  cibo  vesci  pergunt.  Cognito  autem,  illorum 
societatem  sejungendam  esse,  singulos  sub  singulis 
vasis  vitreis  amplis  posui.  Ex  quibus  unus  hora 
praeterlapsa  alvum  subviridem  satis  liquidam  non  in- 
signiter olentem  dejecit.  Reliquorum  deinde  excre- 
menta aeque  larga  eundem  quoque  colorem  et  consi- 
stentium praebuerunt.  Usque  ad  vesperam  vivide 
circumvolitant,  nihil  alieni  prae  se  ferentes.  Ilora 
sexta  vespertina  avis  supra  commemorata  imo  vasi 
immota  subsidct  et  expromta  parum  resistit.  Neque 
progredi,  neque  recedere  valet.  In  terra  posita  va- 
cillat et  in  dextrum  latus  declinat,  ita  ut  extrema 
paralysi  affecta  videantur.  Hora  octava  et  dimidia 
quum  denuo  recognoscerem,  exanimem  reperi.  Eo- 
dem modo  ceterae  se  habuerunt.  Sub  septimam  ho- 
ram in  tranquillum  abeuntes  statum,  inde  a decima 
hora,  quum  quominus  diutius  observarem  impedirer, 
per  noctem  plane  a me  neglectae  sunt,  ita  ut  mihi 
postridie  mane  eas  revisenti  omnes  emortuae  appare- 
rent. 

In  singulorum  animaleulorum  dissectione  eadem 
fere  obviam  fuerunt.  Singularem  rigiditatem,  nisi 
cuique  cadaveri  propriam  animadvertere  non  potui, 
neque  signa  adfuerunt,  c quibus  convulsiones,  mortis 
vel  praenuntias  vel  comites,  conjicere  licuit.  Inte- 
stina sana;  c ventriculis  nondum  omnia  veneni  vesti- 
gia evanuerant;  stricturae  in  duobus  tantum  conspi- 

cuae.  Quibus  vero  diffidendum  esse  reor,  quippe  in 

quas  apud  animalia  quoque  captiva  incidimus , natu- 
rali morte  extincta.  Cor  dextrum  et  hepar  sanguine 
atro  tumidum;  pulmones  collapsi,  turgiduli,  ceterum 
a norma  non  alieni.  Yasa  lymphatica  non  insigniter 
turgebant.  Cerebro  vidi  insita  vascula  plurima  san- 
guine repleta;  passim  extravasatum,  semel  prope  ven- 
triculos manifestum.  Cerebellum  integrum,  item  cor- 
pora et  medulla  oblongata.  Medulla  spinalis  omni- 
no non  emollita,  huc  illuc  punctulis  rubris  conspersa 
erat.  — Jam  vero  ut  videremus,  an  Lactucae  solutio 
velociorem  efficaciam  exhiberet,  hoc  modo  eam  paran- 
dam curavimus: 

$ Aq.  destill.  simpl.  5& 

Extr.  Lactuc.  scariol.  513 

M. 

Quam  sex  passeribus  intrusi.  Eadem  fere,  ac  prio- 
res, signa  protulerunt,  et  vivi  et  mortui. 

Itaque  ad  experimenta  circa  mammalia  instituen- 
da transii. 

Exp.  I.  Ilora  secunda  pomeridiana  cuniculo 
praegnanti  per  biduum  foeno  arido  et  aqua  destillata 

• f\  * 

nutrito  extracti  immissum  est.  Extemplo  omni  ef- 
fectu carere  videbatur ; animal  enim  in  cavea  quiete 
jacuit.  j\ec  bihorio  interposito  ulla  conditionis  mu- 
tatio animadversa  est.  Pulsus  solitos  *)  120  per  sexa- 
gesimam horae  partem  ictus  non  excessit;  forsan 


*)  C£.  Burdach  die  Physiologie  ais  Erfahrungs- 
vvissenschaft  4.  Thl.  mil  Zusatzen  v.  J.  Miill  er  1032.  p.  251. 

duriusculus  exstitit;  respiratio  expedita;  pupilla  regu- 
laris. 

Post  quatuor  inde  horas  respiratio  accelerata. 
Animalis  in  statu  tanquam  ebrio  versantis  motus  li- 
beri quidem  sed  inepti.  Vacillat  ac  saepe  in  dextrum 
latus  labitur.  Faeces,  ut  in  his  animalibus  fieri  so- 
let, globosae  et  durae.  Calor  corporis  aliquantulum 
auctus;  oculi  splendent.  Idqm  post  bihorium  rerum 
status,  nisi  ‘quod  respiratio  tranquillior  facta  esset. 
Hora  undecima  vespertina  crapula  ista  quodammodo 
adaucta  videbatur.  Animal  omni  in  res  externas  re- 
agendi  facultate  privatum  et  stupore  oppressum  in 
caveae  angulo  prosternitur.  Respiratio  lenta;  calor 
cutis,  praesertim  in  abdomine,  eximius  fere  35°  ae- 
quat, quaemadmodum  in  praegnantibus  animalibus 
semper  obviam  fit.  Faeces  non  excernebantur  Pu- 
pilla coarctata,  paullulum  introrsum  distorta,  cereo- 
rum lucernaeque  lumini  oculis  admoto  segniter  reni- 
tens.  Talis  fuit  rerum  conditio,  quum  nox  jam  pro- 
vecta observationibus  meis  supervenit.  Hora  sexta 
matutina  exanime  reperi  animal.  Cadaver  ex  omni 
fere  parte  frigidum  non  ultra  quartam  horam  matu- 
tinam vitam  protraxisse  me  edocuit. 

Sectionem  statim  aggressi  haecce  comperimus. 
Externus  animalis  habitus  nil  mutatus.  Musculi  neque 
nimis  stricti,  nec  laxiores.  Ac  primum  quidem  in 
aperiendo  abdomine  animum  intendi  in  foetus  qua- 
tuordecim  dierum  utero  inclusos.  Quorum  quinque 
deprehendi,  tres  in  dextro  cornu,  in  sinistro  duos, 
justa  tam  magnitudine  quam  forma.  Neque  in  ovi 
membranis  alieni  quid  occurrit.  Abdomen  vero  li- 

quoris  subflavi  fere  semiunciam  continebat  glutinosi 
et  flocculis  albitlis  immixti.  Ventriculo  nonnullae 
adhuc  inerant  reliquiae  pilularum  materiam  solutam 
et  pici  liquidae  haud  dissimilem  exhibentium.  Tu- 
nica  intima  aliquantulum  rubens.  In  intestino  tenui 
huc  illuc  loca  violacea  apparuerunt  ab  iis  non  mul- 
tum diversa,  qualia  in  cadaveribus  hominum  typho 
peremtorum  ulcusculis  intestinalibus  proxima  inveni- 
untur. Omnibus  quae  horum  locorum  membranis 

i 

continebantur  ablutis  nihil  nisi  ruborem  sat  conspi- 

* 

cuum  observare  potui,  ulcus  vero  nullum.  Singulae 
passim  stricturae  mihi  in  conspectum  veniebant,  quas 
vero  ne  tantuli  quidem  facio,  quum  saepissime  intes- 
tinum faeces  globosas  et  duras  complectendo  angus- 
tum reddatur.  Hepar  penitus  atro  sanguine  refertum, 
volumine  adauctum,  singulis  locis  tuberosum.  Neque 
glandularum  mesaraicarum  plurimae  tuberculis  caruc- 
runt,  quo  viso  nequaquam  perturbatus  sum,  haud  im- 
memor,  tale  quid  ex  animalis  diuturna  forsan  capti- 
vitate oriri  potuisse. 

Lien  mollis  et  marcidus;  pancreas  paullulum  tur- 
gescere visum;  nimiam  tamen  liquorum  praesertim 
mucosorum  in  intestino  tenui  accumulationem  anim- 
advertere non  licuit.  Renes  integerrimi,  aeque  ac  ve- 
sica urinaria  et  organa  genitalia  tam  interna  quam 
externa.  Pulmones  collapsi  parum  sanguinis  conti- 
nentes. Cor  parvum,  flaccidum;  in  pericardio  liquo- 
ris aquosi  dimidium  fere  cochlear.  Cor  dextrum  atro 
sanguine  coagulato  refertum.  Cranio  aperto  multum 
sanguinis  effluebat.  Neque  minus  membranae  cerebri 

abundant,  quanquam  no  accuratissima  quidem  in- 
vestigatione extravasati  locus  deprehendi  potuit. 

» 

Exp.  Ii.  Cuniculo,  ut  videbatur,  prorsus  sano, 
alacri  jam  ex  triduo  observato  hora  octava  matutina 
grana  quinque  ingesta  sunt.  Paullo  post  herba  lacte 
vescitur.  Post  bihorium  in  eadem  alacritate  versa- 
tur.  Quinque  igitur,  grana  addita  sunt,  nullo  qui- 
dem prompto  effectu.  Hora  interposita  nauseae  quid 
adest,  colicis  quoque  doloribus  affici  videtur;  animal 
enim  expedite  caveam  percursitat,  parietes  morsu 
petit.  Sat  magnam  foedi  et  peculiaris  odoris  urinae 

copiam  mittit.  Faeces  non  depositae.  Ceterum  hic 

/ 

status  priori  alacritati  hora  duodecima  meridiana  rur- 
sus cedit.  Itaque  dimidia  hora  post  tertia  vice  quin- 
que grana  addita  sunt.  Sub  vesperam  stupor  qui- 
dam oritur.  Manet  suo  loco  animal.  Respiratio 
angustior,  pupilla  satis  distorta.  Motus  quisque  diffi- 
culter tentatus,  rite  perficitur.  Faeces  justam  condi- 
tionem exhibent;  urina  largissima,  lingua  pura,  hu- 
mi da.  Pabulum  repudiatur.  In  universum  animal 

ita  se  gerit,  ut  se  rebus  externis  affici  patiatur  et 
ebrium  quasi  statum  prae  se  ferat.  Certum  motum, 
seu  procedentem,  seu  recedentem,  seu  lateralem  exer- 
cendi proclivitas  nulla.  In  medio  positum  titubat, 
tum  placide  vel  parieti  caveae  acclinatur  vel  humi 
recumbit.  Tali  modo  usque  ad  duodecimam  horam 
se  habet.  Hora  quarta  matutina  animam  agens  rc- 
peri,  omni  resistendi  facultate  destitutum,  convulsio- 
nibus omnino  non  correptum,  languidum,  ore  arcte 
occluso.  Sexta  denique  hora  in  conspectu  meo  ex- 
spirat. Hora  nona  cadaver  dissectum  haec  ostendit: 

Cerebrum,  praesertim  piae  matris  vasa  plurimo  san- 
guine repleta.  Membranae  facili  negotio  disjungendae. 
Superficiei  externae  locis  pluribus  extra  vasatum  con- 
spicitur. In  cerebello  sanguis  inulto  rarior;  in  cer- 
vicali medullae  spinalis  parte  extravasata  lentis  fere 
magnitudine  obvia.  Pulmones  collapsi.  In  corde  ni- 
hil singulare.  Ventriculi  tunica  mucosa  modice  ru- 
bra; hepar  sanguine  uberrimum;  intestina  aeque  ac 
lien  cum  pancreate  integra.  Ipsi  abdominis  cavo  li- 
quoris rubecundi  duo  fere  cochlearia  minora  insunt. 
Extremae  partes  non  nimis  rigidae. 

Quae  pericula  similiter  in  tribus  cuniculis  repe- 
tita eadem  fere  nos  docuerunt.  Ne  igitur  longus  sim 
in  his  denuo  commemorandis,  haec  sufficiant,  quae 
mox  allaturus  sum. 

I.  Quanta  dosi  effectum  suum  exserat  Lactuca, 
eam  constantem  appellari  non  posse  animadverti,  in- 
certus tamen , utrum  animalis  indoli , an  dispositioni 
abnormi  illud  tribuerem,  quinn,  alteri  cuniculo  grana 
quindecim,  alteri  vero  drachmam  demum  extracti  le- 
talem esse  cognoverim.  Variam  forsan  hujus  para- 
tionem eo  minus  arguendam  censemus,  quo  accuratius, 
ut  eodem  semper  praeparato  uteremur  , provisum 
est. 

II.  In  cuniculorum  uno  ventriculum  in  duas 
partes  aequales  constrictum  et  soluta  demum  ejus  tu- 
nica musculari  relaxatum  vidi.  Quod  mihi  ad  Ho- 
rni i sententiam  illam  quadrare  videtur  in  strenua  di- 
gestione — quam  in  venenis  haustis  semper  statuen- 
dam judico  — hanc  constrictionem  nunquam  deside- 
rari. 

t « 

III.  Stimulis  acuum  animalia  tertium  stadium 
ingressa  vix  movebantur. 

Ex  his  quantuliscunque  experimentis  haec  nobis 
liquere  videntur: 

I.  Quodcunque  venenum  ad  certum  corporis  sy- 
stema spectare  oportet.  Lactuca  systema  nervosum 
potissimum  afficere  videtur. 

II.  In  quo  vero  cerebrum  praecipue  tangitur, 

quod  hisce  probari  videtur: 

/ , 

a.  Cerebrum  enim  sanguine  plurimo  refertum  esse, 
ad  unam  omnes  animalium  sectiones  osten- 

N 

derunt. 

b.  In  hoc  porro  symptomata  me  adjuvant  iis  pro- 
xime accedentia,  quae  F 1 o u r e n s in  cerebro  laeso 
semper  sibi  occurrisse  contendit. 

c.  Cerebellum  hujus  affectionis  expers  esse  ex  eo 
concludimus,  quod  motus  peculiares  ejus  vitia 
secundum  ingeniosissimi  Fur  k i n j e experimenta 
insequentes  plane  abfuerint. 

N 

III  Gastrica  denique  symptomata  a nausea  in- 
grato veneni  sapore  effecta  proficiscuntur. 

Unde  liaee  tria  intoxicationis  stadia  accurate  se- 
cernenda puto. 

I.  Stadium  primum  nausea,'  subinde  doloribus 
colicis  et  statu  modice  excitato  insigne,  a quadrante 
horae  ad  bihorium  continuatur. 

II.  Stadio  secundo  omnia  intoxicationis  signa 
silere  videntur.  Quinque  ad  viginti  horas  complecti- 
tur. 

III.  Stadium  stuporis  vel  potius  ebrietatis  horas 
tres  ad  decem  perdurans 

Lactucae  igitur  scariolae  cum  Opio  analogia 
cerebri  potissimum  affectione  et  peculiari  ebrietate 
contineri  videtur.  In  hisce  vero  differunt: 

I.  Opium  primo  stadio  in  nervosas  cutis  func- 
tiones agit’).  Quod  in  Lactuca  non  observavi. 

II.  Opium  statum  vere  inflammatorium  cerebri 
efficit,  quum  Lactuca  congestionem  tantum  gignat. 

III.  Soporis  perfecti  exemplum  Lactuca  non 
praebuit. 

\ 

IV.  Opii  peculiari  in  tubum  intestinalem  vi  Lac- 
tuca  prorsus  caret. 


. - • \ 

' 1 C ' ' 4T  • > • / f 

* * . ' r • ' ' . w 

• ♦ t 

• ' 

II.  EXPERIMENTA  CIRCA  LACTUCAM 

VIROSAM. 

Passeri  biduo  ante  accurate  observato  hora  sexta 
vespertina  Extr.  L.  v.  gr.  ij.  ingesta  sunt.  Intra  ho- 
ram solidam  nihil  notabile  praebuit.  Itaque  hora 
septima  dosis  repetita  est.  Status  hinc  non  mutatus; 
ac  nona  quoque  hora  pabuli  appetentia  adhuc  viget. 
Decima  igitur  hora  gr.  ij.  rursus  adjecta.  JXecdum 
post  mediam  noctem  effectus  aliquis  conspicuus.  Sub 
quartam  horam  matutinam  animal  sensim  quietius 

agit.  Hora  quinta  fere  immobile,  quasi  obstupefac- 

« 

tum  in  caveae  angulo  subsidit.  E loco  motum , quo 
protruseris,  eo  permanet.  Pupilla  regularis,  mem 


*)  Vogt,  Pharmacodynamik.  Th,  I.  §.  21». 

brana  nictitans  paulliilum  demissa.  Calor  corporis 
satis  adauctus.  Faeces  parcae,  virides,  aquosae.  Ho- 
ra septima  in  agone  versatur,  ne  minime  quidem  con- 
vulsum maxillis  arcte  occlusit.  Post  dimidiam  horam 
exanime  repcri. 

Extemplo  facta  est  sectio  non  admodum  rigidi 
cadaveris.  Cranii  substantia  porosa  multo  sanguine 
rubefacta  apparuit;  nec  non  durae  et  piae  matris 
vascula  turgentia;  extravasatum  tamen  nullum.  In 
ipsa  quoque  cerebri  compage  sanguinis  copia  nor- 
mam excedit.  Ventriculis  major  justo  copia  liquoris 
cruenti  incst.  In  cerebello  sanguis  insigniter  rarior. 

V 

Pulmones  languidi  et  collapsi.  In  pleurae  saccis  ni- 
hil abnorme.  Cor  contractum,  multoque  sanguine  eoa* 
gulato  refertum.  Qui  et  in  vena  cava  deprehenditur. 
Stricturae  duae  obviae,  altera  in  duodeno,  altera  in 
intestino  tonui.  Ventriculus  tertiam  fere  partem  ve- 

t 

neni  hausti  continebat.  Organa  uropoetica  et  geni- 
talia congestionum  immunia. 

Aliis  numerosisque  experimentis  in  avibus  factis 
ea  quae  modo  reperimus  in  universum  comprobata 
sunt.  Quamobrem  ne  molesta  repetitione  longus  sim, 
insignia  tantum  corollario  comprehendere  haud  abso- 
num videbatur. 

Congestiones  cerebrum  versus  iu  veneni  ipsius 
indole  positas  existimo.  Quarum  autem  varios  gra- 

I i 

dus  cadavera  ostenderunt.  Decem  enim  sectionibus 
nunc  vasorum  durae  et  piae  matris  nimiam  repletio- 
nem, nunc  locale  in  cerebri  superficie  extravasatum, 
modo  substantiae  griseae  vasa  turgentia,  modo  deni- 
que sanguinem  in  ventriculis  depositum  cognoscere 

licuit.  Quas  vero  gradus  varietates  ab  ipsissima  sin- 
gulorum animalium  percipiendi  facultate,  quo  nitatur, 

i 

incerta  pendere  arbitror.  Quam  prius  in  animalibus 
feminis  excellere  ratus,  mox  errore  me  captum  fuisse 
intellexi,  quum  in  pinguissimis  potissimum  ceterum- 
que  sanis  passeribus  et  linariis  f.  subinde  nihil  nisi 

f / t 

vasorum  illa  turgescentia  observaretur.  — 

Coagula  sanguinis  dextro  cordi  inclusa  nunquam 
fere  desiderabantur.  — Saccos  pleurae  tribus  casi- 
bus aere  distentos  reperi,  de  cujus  qualitate  nihil  ha- 
beo. Assula  vero  flagrans  quum  in  eo  non  exstin- 
gueretur, nec  non  carbo  candere  pergeret,  oxygenium 
non  abesse  interpretatus  sum.  — Stricturae  tubi  in- 
testinalis licet  saepius  occurrebant,  quam  quas  casui 
cuidam  adscriberem,  tamen  multo  minus  mihi  in  rem 
facere  videntur.  Veneni  reliquiae  semper  ventriculo 
vel  duodeno  inerant.  Quod  ad  veneni  dosin  attinet, 
passeribus  gr.  v — vj.,  linariis  gr.  vj  — viij.,  Loxiis  gr. 
viij  — x.  immissa  sunt. 

E mammalibus  cuniculos  quatuor  (unum  marem, 
tres  feminas),  caviam  cobavam  f.  dutfsque  mures  rat- 
tos  m.  in  quibus  periclitaremur,  elegimus.  Feminae 
ad  unam  omnes  praegnantes.  Cuniculi  veneno  maxi- 
me affecti.  Extracti  scrupulo  duabus  cuniculis  f.  et 
mari,  granis  viginti  quatuor  feminae  tertiae ; granis 
viginti  duobus  muribus  rattis,  granis  denique  triginta 
sex  caviae  mors  parata  est. 

Venenum  in  omnibus  experimentis  haudquaquam 
praesentaneum,  sed  horis  demum  sex  ad  octodecim 
praeterlapsis  prima  effectus  documenta  edidit.  Quae 
statu  quodam  inquieto,  respiratione  celeri  et  corporis 

calore  adaucto  manifestabantur.  Ilis  supervenit  va- 
cillatio et  vertigo,  ita  ut  conditionem  prae  se  ferret 
crapulae  spirituosis  effectae  haud  dissimilem.  Cere- 
belli affecti  symptomata  plane  abfuerunt;  nec  non 
omnis  organorum  genitalium  irritatio,  cujus  haud  im- 
merito cum  illius  functionibus  connexum  quendam 
statuunt.  — Respiratio  in  omnibus  animalibus  pe- 
detentim  celerior  et  brevior  evasit,  ut  per  sexagesi- 
mam horae  partem  spiritum  vicies  triciesve  solito  sae- 
pius repetitum  ducerent.  Abdominis  inflatio  aliquoties 
observata  e morbo  scrophuloso  potius,  quam  c ve- 
neno originem  ducere  videbatur.  Faecium  fluidarum 
in  agone  demum  deprehenduntur  secessus  involunta- 
rii. Animalia  nunquam  convulsa,  saepius  tamen  nu- 
chae et  extremitatum  spasmis  tonicis  correpta  anim- 
adverti. 

Mortem  ubique  resistendi  facultas  amissa  et  sta- 
tus fere  soporosus  praecedebat.  — Et  hic  quoque 
congestiones  cerebrum  versus  symptoma  sibi  constan- 
tissimum  exstiterunt.  Sanguis  in  ventriculos  laterales 
extravasatus  semper  fere  conspicuus;  vasorum  sangui- 
ferorum  et  diploes  repletio  nunquam  desiderabatur. 
Pupilla  dilatata,  cerebri  affectionibus  adhuc  latentibus, 
bis  in  promtu  erat;  ccteroquin  illas  insequi  solebat. 
Cor  dextrum  nunquam  non  sanguine  abundabat.  Po- 
lypos s.  d.  spurios  ei  inclusos  e diuturno  agone  or- 
tos judicaverim. 

Omnium  illorum  animalium  ventriculis  veneni  re- 

\ 

liquiae  inerant.  Intestinorum  stricturae  ter  observa- 
tae. — Universalis  eorum  inflammatio  nunquam; 
localis  vero  vestigia  bis  in  duodeno,  semel  in  colo 

transverso , ter  in  colo  dextro , semel  in  diverticulo 
sigmoideo. 

In  vena  portae  multum  quidem  sanguinis  atri, 
sed  minus  unctuosi,  quam  post  intoxicationem  aliis 
narcoticis,  praesertim  acido  borussico,  effectam. 

Inter  venenum  haustum  et  prima  effectus  indicia 
horae  viginti  duae  ad  quinquaginta  quatuor  inter- 

U — 

cessere. 


IV.  DE  LACTUCA  VIROSA  ET  SCARIOLA  ME- 
DICAMENTIS. 

a.  Lactucae  usus  in  hydrjppc. 

Salutari  medicamentorum,  quae  cel.  Stoerk 

/ 

in  nosocomio  Vindohoncnsi  primum  adhibuit,  vi  Col- 
linus permotus,  et  ipse  in  hoc  praxeos  medicae 
campo  versari  sibi  proposuit.  Persuasum  enim  illi 
fuerat,  vel  intra  Europae  fines  plantas  officinalcs  non 
desiderari,  quibus  exoticae  pretiosissimae  jure  cede- 
rent. Quum  sententiam  fovens  inprimis  Veterum 
medicinam  acri  oculo  percensendam  judicavit.  Ac 
profecto  cognovit,  in  tanta  farragine  plantarum,  an- 
tiquitati usitatissimarum  haud  paucas  inveniri,  quibus, 
injusta  oblivione  pressis,  suus  in  materia  medica  lo- 
cus restituatur  dignissimas. 

Quo  consilio  per  plurcs  deinceps  annos  variarum 
arborum,  fruticum  herbarumque  cortices,  folia  et  fruc- 
tus multifariam  examinavit.  — Qua  in  re  eos  praesertim 
morbos  spectabat,  in  quibus  ars  salutaris  medicamen- 
torum, quae  adhuc  valuerunt  auctoritate,  agmine  de- 

serta,  ubi  novum  sibi  exstet  praesidium,  circumspi- 

✓ 

ciat.  Ac  in  hydrope  quidem  curando,  quantopere 
materia  medica  laboret  remediorum  praesentium  sa- 
tisque probatorum  inopia,  bone  perspectum  liabuit 
Collinus.  Nam  Colchicum  autumnale,  cujus  virtu- 

m - 

tes  paullo  ante  Stoerk  experimentis  numerosis  de- 
monstraverat, licet  efficax  sit  remedium,  tamen,  sicut 

/ 

alia  medicamenta  praestantissima,  nec  cuicunque  ae- 
gro, nec  quovis  morbi  die  ob  varia  symptomata  su- 
pervenientia convenire  constat.  Nec  mirum  j quod  in 
hoc  morbo,  qui  e multiplicibus  diversissimisque  cau- 
sis ortus  pro  varia,  quam  induit,  indole  et  diverso 
temperamenti,  aetatis  vitaeque  genere  variani  saepe 
medelam  requirat,  antihydropicum  universale  statui 
nequeat.  Quo  factum  est,  ut  Collinus  in  Lactucam, 
jam  prius  viribus  antihydropicis  notissimam,  incideret. 
Summam  vero  observationum  suarum  in  libello  su- 
pra commemorato  complexus  est. 

Inifio  Collinus  Lactucam  iis  tantum  propinavit, 
quorum  morbus  diuretica  efficacissima  e.  g.  Scillam,  Col- 
chicum, etc.  pertinaciter  aspernabatur;  posthac  Arero 
quum  e novo  medicamento  rem  optime  cedere  vidisset, 
missis  aliis  remediis,  ad  Lactucam  confugit  primam.  Ac 
sane  prosperrimo  cum  eventu,  ita  ut  antihydropici 
extractum  cognomen  a Collino  ipsi  tributum  ple- 
rumque mereretur. 

Hydropis  vero  diffusi,  si  causatu  respicis,  specie* 
bus  primum  Lactucam  commendavit  iis,  quae  anasar- 
cae  plerumque  et  ascitis  formam  prae  se  ferentes, 
cum  ictero  saepissime  conjunctae  e viscerum  abdomi- 
nalium proveniunt  obstructionibus  et  indurationibus; 

febris  interni Utentis  diutissime  protractae  vel  ineptis 
medicamentis  s.  d.  arcanis  repente  suppressae  assiduis 
fere  comitibus.  Nec  est  cur  credas,  sive  recentibus 
tantum,  sive  levioribus  in  universum  morbi  casibus 
hanc  medicinam  admotam  esse,  sed  persuasum  tibi 
sit  potius,  hydropes  Lactuca  fugatos  gravissimis  et 
pertinacissimis  accensendos  esse. 

Multorum  ejusmodi  aegrotorum  conditio  tam  mi- 
sera, ut  de  eorum  salute  plane  desperari  posset,  hisce 
fere  prodebatur  symptomatibus : 

Febris  intermittens  nunc  quotidiana,  nunc  tertiana, 
nunc  quartana,  nunc  irregularis  per  plures  jam  men- 
ses continuata  vel  jdm  evanuerat,  vel  adhuc  simul 
cum  hydrope  vigebat.  Totum  corpus  fusca  flavedinc 
tinctum  anasarca  occupabat;  facies  tumidissima  live- 
bat; oculi  luridi;  cutis  sicca;  abdomen  aquis  plenum 
valde  protuberabat.  Nonnunquam  corpus  durum  et 
circumscriptum  in  alterutro  vel  utroque  hypochondrio 
manifeste  tangebatur.  Respiratio  crebra,  brevis,  la- 
boriosa, anhelans;  pulsus  frequens,  celer,  debilis,  haud 
raro  inaequalis,  intermittens,  prae  tumore  vix  tangen- 
dus; lingua  flave  vel  fusce  tecta;  ciborum  appetitus 
nullus;  sitis  vehemens,  alvus  tarda,  grisea,  rarius  li- 
quida, viridescens.  Urinae  fuscae  guttatim  expressae 

f 

copia  per  nychthemeri  spatium  tres  ad  sex  uncias  ae- 
quans. Aegri  somno  vix  ullo  gaudentes  summaque 
debilitate  prostrati,  quum  ob  respirationis  molestias 
decubitum  tam  supinum,  quam  lateralem  ferre  nequi- 
rent, nonnunquam  trunco  erecto  et  antrorsum  incur- 
vato in  lecto  sedentes  inveniebantur. 

# - - , 

Alteram  Collinus*)  aflert  hydropis  speciem,  in 

% . 

qua  Lactucae  adest  praesidium,  a solidorum  nimia 
laxitate  et  humorum  dissolutione  originem  ducentem. 
Ubi  nullum  illa  remedium  securius,  promptius  et  com- 
modius efficere  vidit.  Hujusmodi  hydrops  post  febres 
putridas  in  hominibus,  corporis  constitutione  languida 
et  debili  praeditis,  nec  non  animi  curis  et  moerore 
valde  exercitis  frequentissime  occurrit.  In  epidemia 
putrida  annorum  1771,  1772  et  1773  numerosi  fuere 
hydropici,  quibus  illud  solum  remedium  auxilium  tu- 
lit. Tali  hydropi  vulgo  mox  superveniebat  diarrhoea 

I 

adeo  debilitans,  ut  aegrotus,  dyspnoea  simul  admodum 
vexatus,  quasi  massa  iners  supine  decumbens,  urinam 
alvumque  involuntariam  dejiciens,  mortem  torpidus 
exspectaret. 

Primum,  quod  Lactuca  edidit  laeti  effectus  indi- 
cium urina  mirum  in  modum  aucta  continebatur,  et 
ita  quidem,  ut  quae  antea  parcissima  et  guttatim  ex- 
pressa erat,  post  aliquot  jam  dies  dilutior,  pellucida 
et  flava,  vel  ad  sedecim  libras  per  nychtliemerum  de- 
flueret. Cui  subinde  jam  ab  initio  diaphoresis  largis- 
sima conjuncta  erat;  nonnunquam  illa  demum  dimi- 
nuta haec  subsequebatur.  Singulis  casibus  sola  dia- 
phoresi  morbus  sublatus.  — Mox  partium  tumor 
collapsus,  respiratio  levata,  expcctoratio  facilior;  som- 
nus redibat  placatus. 

Pulsus  nunquam  citabatur.  Alvi  fluxus 
ad  justum  moderatus,  appetitus  resuscitatus. 

Induratiomim , si  quae  in  visceribus  abdominali- 
— ■ ■■  ■ - 11  ■ - ■ 

’)  i.  c.  p.  «a. 

bus  adfuerunt,  sub  finem  curae  ne  vestigium  quidem 

4 ' 1 

digitorum  tactui  prodebatur. 

Extractum  a Collino  usurpatum  jam  supra 
commemoravimus;  quo  in  pilularum  vel  pulveris  for- 
mam redacto  saepissime  uti  solebat.  IVonnunquam 
ad  diarrhoeam  sistendam  cum  Decoct.  Salcp  conjunc- 
tum efficacissiinum  se  praestitit.  Sunt,  qui  credant, 
Collinum,  ut  remedii  famam  tueretur,  alia  diure- 
tica admiscuisse.  At  vir  fide  dignissimus  de  hoc  con- 
nubio  silet,  etsi  sub  usu  ipso  potum  crebrum  non  ne- 
gligendum  contendat.  Primo,  quum  Lactucae  vim 

i 

non  sat  exploratam  habuisset  Collinus,  cautissima 
tantum  manu  eam  porrigebat.  Mox  vero,  quum  inde 
notabilem  effectum  non  proficisci  animadvertisset,  do- 
sin  multo  augendam  esse  intellexit.  Ne  igitur  mire- 
ris, quod  dosin  initio  decem  per  diem  grana  vix  ae- 
quantem, posteriore  tempore  vel  tres  drachmas  exce- 
dentem inveneris.  Quam  ad  varium  morbi  gradum 
moderandam  censuit,  et  ita  quidem,  ut  in  hydrope  a 
vitio  dissolutionis  et  laxifafis  recenter  orto  in  minore 
granorum  xviij. , xx. , xxx.  per  diem  dosi  acquiescere 
liceret , inveteratus  autem  vel  cum  viscerum  obstruc- 
tionibus conjunctus  majorem  5j  — iij-  sibi  vindicaret. 
Si  in  augenda  dosi  pergebatur,  nausea  quidem  mota 

est,  levamen  vero  nullum  allatum. 

/ % 

Ilunc  in  modum  adhibita  Lactuca  blandum  sese 
et  ventriculo  amicissimum  remedium  praestitit,  cui- 
que aetati  conveniens.  Cujus  nonnulla  documenta  bre- 
viter recensere  mihi  liceat. 

Puella  quaedam  (v.  Collini  casum  XVI)  qua- 
tuor  annorum  post  febrem  intermittentem  per  quatuor 

hebdomades  protractam  in  hydropem  anasarcam  el 
ascitem  incidit.  Tumor  totius  corporis  insignis,  re- 
spiratio brevis,  laboriosa;  appetitus  deletus,  sitis  multa’ 
urinae  fuscae  et  turbidae  per  nyclithcmerum  5iij*  mit- 
tebantur. Oxymel  Colchici  vomitu  respuebatur.  No- 
stri vero  medicamenti  3^  per  diem  optime  ferebatur. 
Postridie  urinae  excretio  ad  1|  libr.  aucta  per  tres  dies  du- 
ravit. Extracti  nunc  scrupulis  quatuor  porrectis  lo- 
tii copia  ad  8 libras  quotidie  missas  crevit,  cutanea 
simul  secretione  laete  procedente.  Quatuor  post  heb- 
domadibus, hydrope  plane  sublato,  aegrotula  sana  di- 
missa est. 

Pari  successu  Lactuca  iu  vetula  quadam  74  an- 
norum gavisa  est.  (Cas.  XXIV.)  Hydrope  anasarca 

I 

et  ascite,  febris  intermittentis  residuis,  jam  per  duos 
menses  affecta  in  nosocomium  recepta  est.  Extrema 
frigebant,  cutis  arida,  respiratio  difficillima,  pulsus  ob 
tumorem  non  tangendus.  Diarrhoea  aegrotae  debi- 
lissimae vires  exhauriebat.  Urinae  e fusco  nigrae  c 
quinque  jam  septimanis  guttatim  expressae  vix  5*'j 
nychthcmeri  spatio  mittebantur;  lingua  pallida,  appe- 
titus nullus.  Extracti  5*j^  in  Decoct.  rad.  J8alop. 
jam  insequente  die  alvum  rariorem  pultaceam  effe- 
cerunt. Urinae  fuscae  2|  libr.  missae;  continuae 
mingendi  molestiae.  Diuresis  in  dies  largior  facta, 
ita  ut  librae  iv,  vi,  xii  ad  xxm  quotidie  excerneren- 
tur cum  summo  reliquorum  symptomatum  levamine. 
Post  duos  menses,  valetudine  recuperata,  nosocomium 
reliquit. 

Contra  extractum  njl  prodesse  cognovit  Colli- 
nus, »si  spissitudo  humorum  inflammatoria  neglectis 

diu  remediis  antiphlogisticis  viscerum  obstructiones 
et  hydropem  produxit,  vel  illum  comitatur.  » 

Quin  idem,  quantum  ex  nonnullis  observationibus 
colligi  potuit,  pertinaci  usu  nocere  posse  judicavit. 

Nonnunquam  hydropis  decursus  novo  febris  in- 
termittentis paroxysmo  interpellabatur.  Tunc  Lac- 
tuca interim  seposita  illam  Cortice  Peruviano  fugare 
studuit.  Quo  facto  ad  Extractum  rursus  refugit. 

Plurimus  aegrotorum  numerus  sub  finem  curae 
tam  bona  virium  conditione  gavisus  est,  ut  Collinus 
roborantibus  medicamentis  supersedere  posset.  De- 
bita enim  diaeta  et  Extracti  usu  diutius  continuato 
corpus  securius  vidit  roborari,  quam  usu  remediorum 
adstringentium , quibus  non  radicitus  forte  sublatas 
viscerum  obstructiones  denuo  saepe  auctas  observavit. 


Qui  post  Collinum  Lactuca  virosa  et  scariola 
in  anasarcam  et  ascitem  utebantur,  non  una  voce 
earum  laudes  praedicant. 

Sto  11*)  ut  Lactucae  virosae  virtutes  medicas 
agnoscit,  ita  Squillae  substitui  posse  negat,  addens 
hanc  in  vias  uriniferas  specifice  agere,  illam  vero  so- 
lum solvendo  obstructa. 

Josephus  de  Plenciz**),  cui  mens  fuit,  in 
hydropico  quodam  tentandi,  num  Collini  medicamcn- 

*)  Max,  Stoll,  Praelectiones  in  diversos  morbos 
chronicos,  Vindob.  1780  p.  '70. 

**)  Jos.  de  Plenciz,  acta  et  observata  medica, 
Pragae  et  Viennae.  1783.  p,  107, 

tum  efficaciam  suam,  uti  ipse  auctor  adfirmat,  ili  parte 

/ 

sua  salina,  an  potius  in  illo  volatili,  viroso  ct  odore 
opio  simillimo  principio  contineret,  ipsi  exhibuit  con- 
servam herbae  recentis,  sed  sine  effectu,  quum  contra 
extractum  ejusdem  plantae  cito  efficaciam  suani  pro- 
deret. 

A Quarin*)  Lactucam  virosam  saepe  in  hydrope 
frustra  propinatam  queritur,  qui  ei  laudes  tribuant, 
eos  Squillae  magnam  dosin  admiscuisse  asserens. 

Toel**)  et  Comte  ***)  et  ipsi  Extr.  Lactuc.  vi- 
ros. cum  Digitali  conjunctum  in  ascite  parum  valuisse 
testantur. 


Non  video,  quid  sibi  voluerit  Collinus,  iis  tan- 
tum hydropis  speciebus,  de  quibus  supra  locuti  sumus, 
Lactucam  convenire  affirmans.  Ac  certe  quidem  cum 
illo  facimus,  in  hydrope  inflammatorio  Lactucae  ad- 
hibendae locum  esse  negante.  Verum  eam  ut  narco- 
ticum frigidum  quodam  vasorum  sanguifcrorum  ere- 
thismo  non  modo  non  vetari,  sed  potius  requiri  volu- 
mus. At  suae  ipsius  experientiae  Collinus  repug- 
nare videtur,  quum  inter  hydropis  casus  ah  ipso  re- 
latos nonnulli  inveniantur  (cf.  cas.  II.,  XIV.  ct  al.) 
ad  spasticum  s.ercthicum  potius  quam  ad  atonicum  refe- 
rendi. Illa  sane  rarius  in  ascite,  nunquam  non  in  hydrotho- 
racc  et  hydrope  pericardii  occurrit.  Nevero  in  opinio- 
nem adducaris,  tibi  saepe  tam  felici  esse  contingere, 

— ■ i 

*)  A Quarin,  Animadversiones  practicae  p.  188. 

**)  Ilorn,  Arcli.  f.  medizin.  Erfahrung.  Jahrg.  1824. 
lr  Bd.  p.  310. 

¥¥¥)  Neue  Samml.  auserl,  Abhandlgn.  B.  7.  p.  314. 

ut  morbos  hos  atrocissimos  Lactuca  penitus  exterrui- 
/ ' • 
nes.  De  hoc  nemo  cogitabit,  nisi  tpii,  quam  variae 

exstent  illorum  causae,  toties  vitiis  pulmonum  cor- 
tlisve  organicis  inhaerentes,  ignoret.  Satis  gloriae 
remedio  tuo  paraveris,  si  in  eo  acquiescas,  ut  dys- 
pnoea vel  orthopnoea  quam  citissime  remotis,  immi- 
nenti suffocationi  aegrotum  eripias. 

T o e 1 *)  in  hydrothorace,  remediis  alias  efficacis- 
simis  incassum  adhibitis,  Extr.  Lactucae  virosae  cum 
Digitali  conjunctae  saluberrimas  vires  cognovit. 

Formula  erat  haecce: 

Herb.  Digital,  purpur.  gr.  j. 

Extr.  Lactuc.  viros,  gr.  i j — iv. 

Sacli.  alb.  9j. 

M.  f.  dos.  xii  D.  8.  Omni  bi-vel  trihorio 

i 

pulvis  sumendus. 

Quas  etsi  Lactucae  soli  tribuere  non  liceat,  tamen 

• y ^ j ' v 

Toel  incommoda,  quae  saepe  post  Digitalis  usum 
in  systema  nervosum  et  vegetat ivum  prodire  solent, 
hac  nonnisi  temperatione  tolli,  post  paucas  jam  doses 
diureticam  hujus  vim  manifeste  augeri,  cutis  transpi- 

• N 

rationem  insignius  promoveri,  crcthismum  denique  or- 
ganorum respirationis  celerius  sedari  expertus  est.  In 
hominibus  torpidis  purgans  ex  Faloinelane  et  Jalap- 
pa,  quo  illarum  effectus  acceleraretur,  praemittendum 
curavit. 

Malignissimis  sane  hvdrothoracis  spcciebus  ea 
adnumeranda  est,  quam,  ex  aucta  vasorum  exhalau- 


4)  I.  c. 

tium  actione  ortam,  febris  scarlatina  haud  raro  excipit. 
Cui  spastica  indole  prae  omnibus  insignito,  T o e 1,  aliis 
medicamentis  plane  nihil  valentibus,  medicina  ex  Di- 
gitali, Calomelanc  et  Lactuca  virosa  composita  plu- 
ries medebatur. 

Brosius*)  ex  duodecim  aegrotis,  morbo  jam 
inveterato  allectis,  eadem  medicina  duos  in  integram 
valetudinem  restituit;  duobus  nihil  profuit;  ceteris 
vero  dyspnoeae  vel  orthopnoeae  tam  eximium  fuit 
lenimentum,  ut  per  plures  saepe  hebdomades  placa- 
tissima gauderent  conditione.  Exemplum  refert  auc- 
tor, ubi  quinquies  per  biennium  hydrothoraccm  ma- 
nifestissimum sustulit. 

G.  A.  Ricliter**)  Extracto  Lact.  viros,  cum  Di- 
gitali saepissime  felicissimo  cum  eventu  se  usum  esse 
narrat. 

Ilis  morbi,  cujus  observandi  in  Instituto  policli- 
nico  ab  111.  Ilufeland  et  Cei.  Osann  moderato  mihi 
copia  fuit,  historiunculam  adjicere  liceat.  G.  femina 
58  annos  nata,  habitu  plethorico,  temperamento  clio- 
lerico,  a teneris  inde  sat  bona  valetudine  viguisse  con- 
tendit. Catameniorum  fluxum  decimo  tertio  aetatis 
suae  anno  intrantem  congestiones  caput  versus  et 
epistaxis  praecedebant,  nonnunquam  tam  vehementes, 
ut  venaescctio  institui  deberet.  Menstruis  seni  per  le- 
gitimis quadragesimo  quinto  anno  cessantibus,  aegra 
paullo  post  molimina  liacmorrhoidalia  sensit,  certum 
prodeundi  typum  non  sequentia  et  post  paucos  dies 


*)  Hufela  nd’s  Journ.  Bd.  1.  Hft.  4.  p.  104. 

**)  Ausf.  Arzneimiuellehre.  Berl.  1027.  Bd.  2.  p.  605. 

rursus  disparentia.  Quae  cum  euphoria  quadam  per 
duodecim  annos  tolerabat.  Mense  Aprilis  anni  prae- 
terlapsi, quum  tempestati  humidae  frigido  que  aeris 
afflatui  se  exposuisset,  illis  molestiis  repente  sup- 
pressis, insultu  Asthmatis  vehementissimo  correpta 
est.  Vcnaesectio  aegrae  tantum  levaminis  afferebat, 
ut  post  hebdomadem  praeterlapsam  denuo  negotia 
aggrederetur.  Remansit  vero  respiratio  brevis,  cor- 
poris quoque  motu  vebementiore  intercepta  aeque  ac 
tussis,  qua  multa  sputa  mucosa  ejiciebantur. 

Die  20.  Nov.  iterum,  refrigerio  conscito,  Asthma- 
tis insultus  aegram  invasit.  Arcessitus  in  magno  suf- 
focationis discrimine  versantem  eam  inveni:  Facie  ad- 
modum rubente,  trunco  prono  in  lecto  sedet ; respi- 
ratio brevis,  valde  laboriosa.  Tussis  vehemens,  qua- 
que inspiratione  excitata,  sputa  puriformia  copiosissima 
et  solutu  facillima  profert.  Pulsus  aliquantum  plenus, 
durus,  non  acceleratus.  Aegra  verbis  abruptis  de 
dolore  queritur,  totum  sibi  pectus  constringente.  Lin- 
gua muco  subflavo  leviter  tecta,  sapor  amarus,  cibo- 
rum appetitus  nullus,  sitis  magna,  alvus  ex  triduo 
adstricta;  urina  parca,  pallida.  — Venaescctio  ~Xvj 
instituta,  interne  purgans  salinum  porrectum. 

D.  21.  Nov.  Conditio  aegrotae  multo  melior. 
Asthma  paullo  post  sanguinem  detractum  adeo  miti- 
gatum est,  ut  insequenic  nocte  aegra  per  tres  horas 

somno  tussi  solum  interrupto  gauderet.  Materiae 
* | • \ 
puriformis  ejectae  eadem  copia.  Alvum  ter  faeculen- 
tam deposuit. 

Sensim  appetitus  reviviscit,  somnus  diuturnior; 
respiratio  brevis  quidem,  nec  situ  impedita  ullo.  Per- 

Jurat  tussis  aegram  admodum  vexans.  Sputorum 
eadem  condii  io.  Urinae  pellucidae  pallidae  justa  co- 
pia, alvus  regularis.  Sumit  aegra: 

rp  Exlr.  Dulcamarac  5j 
— 3IillefoI.  3ij. 

Aq.  commun.  §vj. 

— Lauroccr.  3j. 

Tart.  emet.  gr.  ft. 

Succ.  liquir.  §&. 

MDS.  Omni  bihorio  cochlear  majus. 

Pro  potu  ordinario  Specicbus  pectoralibus  Ph.  P. 
utitur. 

Talis  rerum  status  ad  medium  usque  Decembrem 
continuabatur,  quo  aegrae  prima  febris  hecticae  signa 
supervenere.  Respiratio  lireris  manet.  Tussis  vero 
adaucta  et  post  cibum  quemlibet  potumve  sumtum 
provocata  sputa  supra  descripta  facile  promovet. 
Urina  parum  sedimenti  puriformis  deponens  dimidio 
minore  copia,  quam  prius,  excernitur.  — Dextro  bra- 
chio vesicatorium  perpetuum  e Cort.  Daphnis  Meze- 
rei  applicatum. 

D.  21.  Dec.  sub  meridiem  aegram  febricitantem 
inveni,  genis  circumscripte  rubentibus,  palmis  sudan- 
tibus. Manus  dextra  nec  non  genitalia  externa  .ali- 
quantulum tument.  Urina  flava,  pellucida,  largo  se- 
dimento puriformi.  Reliqua  symptomata  haud  mutata. 
— Pulv.  hb.  Digital.  gr./3  ter  per  diem  porrectum. 
Xcque  hac,  neque  duplicata  dosi  ullum  levamen  effi- 
ciebatur. Post  decem  dies  quum  aegra  pulverem  re- 

spueret,  Infusum  hb.  Digital,  c Qj  paratum  cum  Spir. 
Nitri  dulcis  praescriptum. 

D.  2.  Jan.  Hydrops  admodum  crevit.  Tument 
facies,  manus,  pedes ; abdomen  sat  molle  quidem,  ma- 
nifestissimam tamen  fluctuationem  praebet;  spirandi 
difficultas  summa,  maxime  quum  supina  cubaret.  Uri- 
na, non  obstante  Digitalis  usu,  prodibat  pauca 
fusca,  turbida,  sedimentum  jam  notatum  gerens; 
pulsus  frequens,  duriusculus,  parvus.  Dosis  Digitalis 
ad  aucta. 

D.  3.  Jan.  Aegra  per  noctem  valde  irrequietam 
in  lecto  sedit,  vehementi  orthopnoea  affecta.  Et  ma- 
ne quoque  difficillime  spiritum  ducit,  dextrum  prae- 
cipue pectoris  latus  quasi  pondere  sibi  comprimi  con- 
questa. Dextra  manus  insigniter  tumet;  ascites  non 
adauctus;  pulsus  minus  frequens,  ceterum  idem.  Uri- 
nae ejusdem  notae  duplex  hesternae  quantitas. 

D.  4.  Jan.  Orthopnoea  ingravescit,  ita  ut  mani- 
bus sellae  proximae  adpressis  laboriose  spiret.  Capi- 
tis gravitatem  et  vertiginem  accusat.  Pulsus  tardus 
(45  ictus  in  horae  sexagesima  parte  perficiens),  post 
decimum  quemque  ictum  intermittens.  Quae  sympto- 
mata Digitalis  usu  effecta  judicans,  suadente  Cei. 
Os  anu,  hanc  medicinam  praescripsi: 

i}?  Extr.  Lactuc.  viros. 

— Hyoscyami. 

Pulv.  Ilerb.  Hyosc.  aa.  5fi. 

M.  f.  pilulae  nuin.  xlv. 

I)S.  ter  quotidie  pilula  sumatur. 

D.  6.  Jan.  Orthopnoea  continua.  In  dextra  tho- 
racis parte,  ceterum  non  elata,  dolores  pimctorii 
vagantes.  Abdominis  moles  paulo  adaucta;  fluctuatio 
percipitur.  Manus  dextra  multo  sinistra  tumidior. 
Pulsus  55  per  li.  m.  ictuum,  non  amplius  intermit- 
tens, urinae  eadem  ac  here  copia.  — Pilulae  quatuor. 

D.  7.  Jan.  Paulo  melior  aegrae  conditio.  Diffi 

culter  quidem,  sed  capite  in  pulvinar  reclinato,  spiri 

\ 

tum  ducit.  Tussis  perseverat.  Sputa  eadem.  Dolo- 
res pectoris  minuti.  Pulsus  ut  pridie.  I^em  partium 
tumor.  Urina  aliquantulum  copiosior.  — Eadem  pi- 
lularum dosis.  — Sub  vesperam  inconsuetam  hilarita- 
tem prodit  aegra.  Expeditior  ei  procedit  respiratio, 
ut  vel  in  dextrum  latus  decubitu  non  insigniter  im- 
pediatur. Tussis  aliquanto  rarior.  Urina  per  diem 
missa  duplicem  hesternae  copiam  excedit. 

D.  8.  Jan.  Perbene  se  habet.  Somno  enim 
quinque  horarum  tussi  parum  interrupto  non  medio- 
criter restauratam  se  sentit.  Quemque  situm  fert. 
Tussis  quoque  vehementia  mitigata.  Manus  et  abdo- 
men admodum  detumuerunt.  Cibos  appetit.  Pulsus 
idem.  — Urina  flava,  turbida,  sedimentum  continens 
puriforme  largissimum,  tria  vasa  majora  explens.  — 
Pilulae  quinque. 

D.  9.  Jan.  Dyspnoeae  nullum  fere  vestigium. 
Madet  cutis  adhuc  sicca.  L rinae  ejusdem  qualitatis 
duplex  fere  hesternae  copia. 

Laetior  in  dies  rerum  mutatio  observatur.  Re- 
spirationis omnes  molestiae  absunt.  Urina  per  diem 
excreta  quinque  vasa  non  excedit;  a D.  XVIII.  Jan. 
ad  justam  copiam  moderata.  luest  ei  parum  illius 


56 


v 


/ 


sedimenti.  — Alternis  diebus  una  pilula  addebatur, 
et  ita  quidem,  ut  ad  decem  ascenderetur.  Neque  hac 
dosi  aegrae  incommodi  quid  paratum.  Tum,  hydrope 
omnino  sublato,  pari  modo  in  dosi  diminuenda  age- 
batur. — Vires  aegrae  diaeta  roborante  adeo  firma- 
tae, ut  a D.  I.  Fcbr.  in  cubiculo  ambulare  inciperet. 
Superstes  tantum  tussis  sat  vehemens.  Nec  sputo- 
rum copiosorum  qualitas  mutata. 

D.  24.  Febr.  fenestra  aperta  quum  aeri  perflanti 

sese  exponeret,  sub  vesperam  insultum  Asthmatis  le- 

* 

viorem  perpessa  est,  bihorium  perdurantem.  Sed  bi- 
duo post  pedes  et  abdomen  tumescunt,  postridie 
dyspnoea  accedit.  Pilulis  Extracti  Lactucae  virosae 
(gr.  x.  per  diem)  in  usum  vocatis  post  hebdomadem 
hydrops  evanuit.  Inde  ab  hoc  tempore  conditio  ae- 
grae  tam  emendata  est,  ut  D.  VI.  ante  Cal.  April. 
dimissa,  tussicula  tantum  vexata  ad  negotia  domestica 
redire  posset. 

Pari  fortuna  in  eodem  policlinico  alius  hydro- 

thoracis  casus  curatus  est. 

» » » 

b)  Lactucae  usus  in  Angina  pectoris, 
Asthmate,  Palpitatione  cordis. 

Schlesinger’)  sex  morborum  historias  memo- 
riae tradidit,  qui,  licet  non  ex  omni  parte  Anginae 
pectoris  denominatio  in  eos  cadere  videatur,  medica- 
minis summam  praestantiam  novis  documentis  confir- 
mant. Dirissimis  enim  morbi  symptomatibus,  mor- 


1)  Hufeland  Journal  213,  1.  p.  57. 

lem  sufTocatoriam  minantibus  mirificum  attulit  leni- 
mentum. Aegrotus,  cujus  prima  historia  memorat,  in 
ipso  insultu  e lecto  prosiliens  fenestram  petiit,  ubi  li- 
beram animam  quaereret.  Alius  casus  cum  hydro- 
thorace  conjunctus  erat.  Extracti  Lact.  viros,  gr.  ij. 
Hb.  digital.  gr./3  addidit.  Semper  quatuor  sexve  do- 
sibus  tam  prospere  rem  cedere  vidit,  ut  proximus  in- 
sultus vel  minore  vehementia  conspicuus  esset,  vel 
plane  sileret.  Diuresis  larga,  diaplioresis  modica  ob- 
servabatur.— Uno  in  casu,  quum  prima  jam  pulveris 
dosi  aegroto  nausea  cieretur,  tincturam  hoc  modo 
parandam  curavit: 

Fol.  Lact.  viros,  jy. 

Macid.  5j. 

Concis,  minut.  et  adtl. 

Alcohol,  vini 

Aq.  destill.  aa.  5jv. 

M.  dig.  p.  aliquot  dies,  exprim.  et  flltr, 

S.  omni  horae  dimid.  15  guttae  sumantur. 

7 ' 1 \ 

i 

Ipse  affirmat  auctor,  pharmacopolam,  quum  Lac- 
tuca virosa  non  in  promptu  esset,  L.  scariolam  adhi- 
buisse. i\ec  efficaciam  minorem  inde  proficisci  vidit. 


In  Asthmate  magnum  sperandum  esse  a Lactuca 
adjumentum,  ex  iis,  quae  supra  attulimus,  liquet.  Sed 
probe  dignoscas,  in  Asthmate  praesertim  mere  dvna- 
mico,  quemadmodum  ex  affectionum  animi  intemperie 

4 , 

originem  tineat,  princeps  et  heroicum  remedium,  quod 
Opio  substituatur,  dignissimum,  in  Lactuca  inreniri. 
Rarissime  vero  haec  morbi  species  occurrit.  Qui 
enim  diversissimas  causas  agnoscens  quum  saepissime 
symptoma  tantum  aliorum  morborum,  vel  in  organis 
respirationis,  vel  in  abdomine  haerentium  observetur, 
tum  Lactucae  nonnisi  palliativi  medicamenti  vis  exi- 
mia inerit.  Wolff  Varsoviensis  *)  bis  sibi  in  Asth- 

% • 

mate  ex  arthritide  retrograda  orto  opem  tulisse  refert 
Extr.  Lact.  viros,  in  pulveris  vel  pilularum  formam 
redactum,  quarum  praecipue  cum  Guajaco,  Camphora 
et  Oleo  SassafFr.  compositionem  laudat. 

Eadem  experti  sunt  Gumprecht**)  (Extr.  Lac- 
tuc.  viros,  gr.j.  c.  Morphii  acet.  gr.  ~ omni  bihorio 
vel  trihorio),  Richter***)  et  Toel-{-). 

Medicus  quidam  Petropolitanus  f-f)  palpitationem 
cordis  vehementissimam,  per  plures  annos  stato  tem- 
pore cum  catameniis  redeuntem  et  quodcunque  anti- 
spasmodicum  aspernantem  quatuor  granorum  dosi 
bipartita  ex  toto  cedere  vidit. 

Toel  in  morbis  quoque  organicis  cordis  suam 
medicinam  saluberrimam  praedicat.  Insultus  dys- 


*)  Hufel.  Journ.  Bd.  30.  1,  115. 

**)  Harless  n.  .lahrb.  Bd.  4,  St.  1.  p.  205. 

***)  Richter  Spez.  Therapie  Bd.  11.  S.  355,  — Aus- 
fiihrl.  Arzneimiltellebre  Bd.  2.  p.  006. 

t)  hl. 

tt)  VeriU^sohte  Abhandlungen  aus  dem  Gehieie  der 
Heilkunde*  berausg.  von  den  Pelersbtirger  Aerzien  Iste 
Samml.  p.  22«.  Vgl.  Rust  Magazin  Bd.  10.  p.35«. 


pnocac  ea  minuti,  transitus  in  hydro  thoracem  rctar- 
datus,  vita  miserrima  sustentata. 

/ * / % 

c)  Lactucae  Usus  in  tussi  convulsiva. 

Ex  ipsa  remedii  indole  patet,  tum  modo  salutem 
allaturum  exspectari  posse,  quum,  stadio  catarrhali 

~t  * 

superato,  morbus  in  stadium  mere  convulsivum  trans- 
ierit. Quid?  quod  non  solum  narcoticorum  agmen 
hic  commendatum  vi  aequiparet,  sed  etiam  multis  nu- 
meris superet.  Quae  enim  jure  illis  vitio  datur  nar- 
cosis  infantili,  de  qua  hic  potissimum  agitur,  aetati 
infestissima,  in  Lactucam  non  cadit.  Quamobrcm 
non  nimis  caute  in  ea  porrigenda  agere  licet. 

Gumprecht*)  qui  spastica  quadam  diaphrag- 
matis affectione  et  nervi  vagi  phrenicique  perversa 
sensibilitatc  morbi  focum  contineri  vult,  Lactucae*  vi- 
rosae prae  ceteris  narcoticis  palmam  defert.  Nec  ab- 
sonum ei  videtur,  si  eximius,  qui  procul  dubio  syste- 
mati cutaneo  cum  organis  respirationis  et  visceribus 
uropoeticis  intercedit  antagonismus  respiciatur,  dia- 
phoresi  et  diuresi  adaucta  illorum  nervorum  sensibi- 
litatis  alterationcm  effici.  — Extractum  pulveris  for- 
ma a gr. — /3  cum  Saccharo  lactis  omni  bihorio  de- 
dit. Tussis  inde  rarior  multoquc  mitior,  anxietas 


*)  Hu.feland  Journ.  II.  39.  4,  p.  109.  — Medical 
chirurgical  transaciions  Vol.  Vf.  p.  60».  — Sammlung 
auserlesener  Abhandlungen  zum  Gebraucli  fiir  praktisclie 
Aerzte  Bd.  26,  S.  »2, 

minuta,  constriciio  circa  regionem  epigastricam  seda- 
ta, sputa  facillime  soluta,  urina  copiose  missa. 

C h a u f e pie,  II  empel  et  Jacobson*),  medici 
Ilamburgenses,  cum  successu  admodum  felici  multos 
per  annos  se  Lactucam  usurpasse  perhibent. 

i 

Osann**)  Extractum  Lactucae  scariolae  methodo 
Schuetziana  paratum  in  duobus  infantibus  4 et  6 
annorum  adhibuit.  Eorum  major,  quum  granum  per 
diem  parum  proficeret,  duplicatam  dosin  et  manife- 
stissimo quidem  cum  fructu  sumsit.  Tussis  enim  per 
plures  jam  hebdomades  protracta,  nec  mediocrem  ve- 
hementiam nacta,  utrique  intra  decem  dies  adeo  mo- 
derata est,  ut  brevi  roborantium  usu  sanatio  perfice- 

i 

refur.  Non  aeque  bonus  eventus  neque  usu  Lactu- 
carii  Anglici  c Lactuca  fativa,  neque  Extracti  Lactu- 
cae virosae  et  scariolae  eadem  methodo  in  Germania 
parati  in  conspectum  venit,  quum  inter  sex  infantes 
aliis  quidem  affectiones  spasticas  levarent,  aliis  vero, 
vel  valida  dosi  adhibita,  nihil  fere  prodessent. 

Krukenberg  ***),  licet  remediorum  antispasmo- 
dicorum  in  curanda  tussi  convulsiva  parum  certum 
effectum  accusans,  tamen  Lactucae  virosae  meritas 
laudes  non  denegat.  Qua  enim,  aliis  narcoticis  mis- 
sis non  solum  tussis  accessiones  mitiores  et  rariores 
reddi,  sed  quandoque  etiam  morbi  decursum  praecidi 


*)  ib.  p.  A3. 

*•)  .lahresbericht  des  Kqnigl.  Poliklinischen  Instituts 
der  Universilnt  zu  Jicrlin  von  1H20  — 22.  p.  11). 

**¥)  .lahrbiicher  der  ambulatorischen  Klinik  zu  1 lal I e 

* 

herausg.  v.  P.  Krukenberg.  Ilalle  1U24.  p.  2UJ{. 

observavit.  Tenellis  infantibus  grani  quadrantem  ali- 
quoties de  die  porrexit,  dosi  quotidiana  sensim  ad 
gr.  ij  — iij  adaucta.  Infans  annum  et  dimidium  agens 
quatuor  quoque  grana  sine  ullo  incommodo  tulit. 

II  augk *  *)  in  epidemia  tussis  convulsivae  quum 
omnia  s.  d.  specifica  futilia  se  praestitissent,  Extrac- 
tum Lactucae  virosae  cum  Calomelane  et  Ipccacuanha 
conjunctum  salutiferum  testatur. 

Nec  minus  equidem  duabus  puellis,  alteri  6,  al- 
teri 7 annorum,  sputis  emetico  elicitis,  Extr.  Lactuc. 
virosi,  (dosi  gr.  /5  sexies  de  die)  cum  Saccharo  Lactis 
morbum  per  mensem  integrum  productum,  intra  sex 
dies  sublatum  expertus  sum. 


Ac  de  his  quidem  hactenus.  Quodsi  igitur  ea, 
quae  adhuc  de  Lactuca  virosa  et  scariola  experti  su- 
mus nobiscum  reputaverimus,  haec  fere  inde  colli- 
gemus: 

1)  Duplex  iis  inest  vis:  altera,  ex  indole  narcotica 
profecta  et  primaria,  sedans,  anodvna,  antispas- 
modica  — altera  et  secundaria  ad  systema  ve- 
getativum  spectans,  resolvens,  diuretica;  ita  ut 
medium  quoddam  inter  narcotica  pura,  et  acria 
tenere  videantur. 

‘2)  Narcoticum  principium  admodum  volatile,  in 
recenti  succo  lacteo  integerrimum , prout  hic 


*)  Neue  Zeitschrift  fur  Natur  und  Heilkunde,  her- 
ausg.  von  de?i  Professoren  dor  cliirurg.  medi/.  Academie 

*u  Dresden  — Dresd  1030.  ljd.  1.  p.  430. 

chemico  aliquo  modo  seu  coquendo,  seu  colan- 
do mutetur,  abolescit. 

3)  Lactuca  virosa  ob  majorem,  quae  ei  inest  succi 
lactei  copiam  vi  narcotica  L.  scariolam  superat. 

4)  In  hac  vero  vis  resolvens  major,  quam  inprimis 
Collini  observationes  supra  laudatae  testantur. 
Summopere  dolcndum,  quod  hic  effectus  nostris 
diebus  omnino  in  oblivionem  adductus  sit. 

s • 

5)  Quodsi  igitur  medicamina  nostra  contra  illos 
pectoris  morbos  crethismum  insigniter  mani- 
festantes efficacissima  probata  sint,  arctio- 

1 * — 

ribus  tantum  finibus  eorum  usus  circumscriptus 
esse  videtur  nec  quidquam  obstare  existimo, 
quo  minus  et  iis  in  universum  morbis,  in  qui- 
bus aut  systema  nervosum  nimiam  prae  se  ferat 
scnsibilitatem  aut  eadem  ex  causa  systematis  ir- 
ritativi adsit  erethismus;  nimirum  toto  illi  affec- 
tionum spasticarum  et  dolorificarum  censui,  ut 
nonnullas  modo  dicam,  tussi  vehementi  siccae 
phthisicorum,  cardialgiac,  vomitui  spastico,  co- 
licae hepaticae  (Durande),  spasmis  vesicae  uri- 
nariae, hypochondriasi  etc.  egregie  couveniant. 


} 

VITA. 


iratus  sum  ego  Henricus  Hirschfeld  patre  opti- 
mo L udo  vico,  quem  mihi  fato  ereptum  lugeo,  matre 
carissima  Augusta  e gente  Gabrielli,  qua  super- 
stito gaudeo,  Glogaviae,  Silesiae  inferioris  oppido 
anno  nostri  seculi  octavo,  fidei  veteri  addictus.  Pri- 
ma literarum  rudimenta  in  ipsa  patria  urbe  edoctum, 
avunculus  benignissimus  Mau  ritius  Gabrielli, 
mercator  Vratislaviensis,  in  domum  suam  recepit  pa- 
ternoque  animo  summis  accumulavit  beneficiis.  Inde 
per  septem  annos  in  Gymnasio  Magdalcnaeo  studiis, 
quae  literis  acadcmicis  viam  sternunt,  vacavi;  ubi 
praeceptoribus  usus  sum  eruditione  et  exemplo  prae- 
stantissimis,  Beato  M ansouc  Gymnasii  Directore, 
elegantia  studiorum  clarissimo,  Doct.  Iiluge,  cujus 
auspiciis  nunc  illud  floret,  Beat.  W e 11  a u er,  praema- 
tura morte  literis  erepto;  Doctissimo  Klossmann, 
perennem  antiquitatis  fontem  mihi  aperiente;  111. 
Glocker  aliisque,  quorum  memoriam  nullum  tempus 
delebit.  Testimonio  maturitatis  instructus  anno 
MDCCCAXVII  ab  111.  Schulz  t.  t.  Hectore  magnifi- 
co, civibus  Univcrsatis  literariae  Vratislaviensis  et  ab 
111.  P urkinje,  facultatis  decano  maxime  spectabili, 
medicinae  studiosis  adscriptus  sum.  Per  triennium 
clarissimorum  virorum  his  scholis  interfui:  111.  Pas- 
s o w de  Aristophanis  Acharncnsibus,  Theocriti  Idyl- 
lis;  111.  Schneider  de  Platonis  Civitate;  111.  Wach- 
ler  de  Historia  universali,  et  civili  et  litoraria;  III. 
B ranis  de  Logica;  111.  Tr  e vir  an  i de  Botanica 
plantarumque  Physiologia;  111.  Goeppert  de  offici- 
narum plantis,  de  chemico  Formulari,  111.  Glocker 
de  Mineralogia;  111.  Steffens  de  Physica;  111.  Fi- 
se h er  de  Chemia  et  anorganica  et  organica,  quum 
universali,  tum  pharmaceutica,  de  mineralibus  fonti- 
bus, de  Reagentibus;  111.  Frankenheim  de  Physica 


experimcntali,  111.  Otto  de  anatomia  et  lmmana 
et  animali  tum  physiologica  tum  pathologica ; 111. 

Purkinje  ile  Physiologia  et  Pathologia,  111.  Wendt 
de  Materia  medica,  de  Therapia  speciali;  111.  Remer 
patris  de  Therapia  speciali,  Cei.  Hemprich  de  tem- 
peramentis. Nec  non  clinicum  medicum  ab  111.  Re- 
mer  moderatum  frequentavi. 

Mense  deinde  Aprili  anni  MDCCCXXXI  U niver- 
sitatem  literariam  Berolinensem  adii,  uhi  ab  111. 
Bocckh  t.  t,  Rectore  magnifico,  ab  111.  Fr.  Ilufe- 
land  t,  t.  medicorum  decano  maxime  spectabili,  in 
civium  academicorum  numerum  receptus  sum.  Hac 
in  alma  literarum  sede  scholis  clinicis  interfui  Perill. 
llufcland,  111.  Osann,  cujus  in  me  benevolentiae 
semper  memor  ero,  111.  Russe,  Barcz,  Bartels, 
B u s c li , a G r a e f e , R u s t , W o 1 f f. 

Quibus  praeceptoribus,  viris  illustrissimis,  doctis- 
simis gratias  quas  habeo  maximas  refero.  Jam  vero 
rite  tentatus  et  examinatus,  dissertatione  thesibusque 
defensis,  spero,  fore  ut  summi  in  medicina  et  chirur- 
gia honores  in  me  conferantur. 


THESES. 

1.  Non  sunt  peculiares  oculorum  morbi. 

II.  Lactuca  virosa  multis  in  morbis  Opio  prae~ 
ferenda. 

III.  In  Mania,  vena esecbiones  plerumque  nocent. 
IN.  In  Diabete  mellito  mei  chemice  efficitur. 
N.  Sectioni  forensi  jurisconsultum  adesse  non 
oportet. 


